“Seçkilərə hələ çox var. Hamı dramatik hadisələr gözləyir” - Proqnoz\n18 Fevral 2014 15:36 (UTC+04:00)\nTürkiyədə 30 Mart tarixində keçiriləcək bələdiyyət seçkilərinə bir aydan bir qədər çox vaxt qalıb. Seçkilər yaxınlaşdıqca siyasi qüvvələr arasında mübarizə daha da güclənir.Publika.Az –a müsahibəsində politoloq Elxan Mehdiyev seçkiqabağı vəziyyəti və siyasi qüvvələrin uğur qazanma şanslarını qiymətləndirib.\n-Hazırkı situsiyanı nəzərə alaraq, bələdiyyə seçkilərində siyasi qüvvələrin şanslarını necə qiymətlənmdirirsiniz?\n-17 dekabr əməliyyatı və ondan sonra cərəyan hadisələr göstərdi ki, heç də bizim əvvəllər düşündüyümüz demokratik Türkiyə yoxdur. Rəcəb Təyyib Ərdoğan və onun hökuməti Türkiyədə olan-qalan hüquq sistemini də darmadağın etmiş, Türkiyəni qanunsuz bir ölkəyə çevirmişdir. Hüquq işləmir, hüquq sistemi bütünlüklə Ərdoğanın ixtiyarına keçib. Sosioloji sorğular keçirilsə də, kimin hansı reytinqə malik olduğunu demək çətindir. Ərdoğan tərəfi bir neçə sosioloji sorğu keçirib və son hadisələrin onların mövqelərinə təsir etmədiyi barədə hesabatlar verilir. Bu sorğular hazırkı vəziyyətə heç də uyğun olmayan sorğulardır. Bölgələrdə seçkilərin Ərdoğan hökuməti tərəfindən saxtalaşdırılmayacağına da heç kim zəmanət verə bilmir. Çünki bu cür sui-istifadə və rüşvəti ört-basdır etməyə çalışan baş nazirin seçki saxtakarlığı da etməsi kiçik bir işdir. Türkiyədə artıq azad seçkidən keçirmək də çətin məsələdir. Ərdoğan yalan çıxışlarla əvvəlki seçicilərini saxlamağa çalışır.\n-Ərdoğanın keçirdiyi sosioloji sorğulara toxundunuz. Qarşı tərəfin bu cür soğuları hansı vəziyyəti ortaya qoyur?\n-Televiziyalar Ərdoğanın nəzarətində olduğundan qarşı tərəfin keçirdiyi sorğular da ora çıxa bilmir. Türkiyə artıq dünyada Əhmədinejad İranının imicindədir. Həsən Ruhaninin rəhbərlik etdiyi indiki İran tamamilə başqa bir İrandır, bütün dünyanın diqqətini də yaxşı mənada özünə çəkib. Türkiyə isə Ərdoğanın timsalında dünyada biabır olub. Türkiyə artıq Ərdoğanın timsalında ciddi qəbul edilmir. Ərdoğanın hakimiyyətdə qaldığı hər gün Türkiyəyə zərbədir.\n-Belə başa düşdüm ki, siz Ərdoğanın söylədiyi “xarici qaynaqlı güclər” faktorunu qəbul etmirsiniz...\n-Bunu heç kim qəbul etmir. Onun ən gözəl tərifini də CXP-nin sədri Kamal Kılıcdaroğlu verdi. Oğrunu evin içində tutublar, Ərdoğan oğrunu tutmaq əvəzində deyir ki, oğrunun görünməsi üçün lampanı kim yandırdı? Ərdoğan lampanı yandıranları tutur. Xaricilər nazirlərə və onların oğullarına pulmu verir? Ərdoğan hərəkətləri ilə sübut etdi ki, özü də bu işin içindədir.\n-Bu gün yayılan məlumata görə, Millətçi Hərəkat Partiyasından 30-a qədər üzvü istefa verib. Ümumiyyətlə, əsas müxalif güclər olan CXP və MHP-nin seçkilər öncəsi şanslarını necə qiymətləndirirsiniz?\n-Bu istefalar bələdiyyə seçkilərinə namizədlərin verilməsi ilə bağlıdır. Təbii ki, hər partiyanın bələdiyyə seçkiləri ilə bağlı namizədlər siyahısı var. Adını namizədlər arasında görməyənlər isə narazı qalır. Həm CXP, həm də MHP-nin illər boyu AKP ilə bağlı söylədikləri nəhayət ki, sübut olundu. Xalqın tərəddüd edən hissəsi də çox güman ki, bu iki partiya arasında seçim edəcək. İndiyə kimi AKP-nin əsas aparıcı qüvvəsi Gülən camaatı idi. Onlar da yəqin ki, Ərdoğan hökumətinə səs verməyəcəklər, başqalarına səs verəcəklər.\n-Türkiyədəki son hadisələr heç bir siyasi qüvvənin sahiblənmədiyi narazı elektoratın seçiminə necə təsir edə bilər?\n-Təbii ki, bütün ölkələrdə olduğu kimi Türkiyədə də narazı olan, tərəddüd edən belə bir kütlə var. Siyasi qüvvələr də onların rəğbətini qazanmaq üçün hər zaman mübarizə aparırlar. İndiki halda isə partiyaların bu istiqamətdə fəaliyyəti daha çox hiss olunacaq. Çünki, sui-istifadə və rüşvət hadisələrini görən heç kim tərəddüd edə bilməz.\n-17 Dekabr hadisələri ərəfəsində CXP sədri Kamal Kılıcdaroğlu ABŞ-a səfər etmişdi. Partiyaya Vaşinqtonun verəcəyi hansısa dəstəkdən danışmaq mümkündürmü?\n-Bu məsələlər adətən Azərbaycanda şişirdilir, yəni, Avropa, ABŞ və yaxud Rusiya kimin tərəfini tutacağı geniş müzakirə edilir. Türkiyədə seçkilərdə Avropa və ABŞ-ın təsiri olmur. Məsələn, Ərdoğan hakimiyyətə gələndə onları heç kim tanımırdı. AKP xalqın dəstəyi və böyük üstünlüklə seçkiləri qazandılar. Onlara Avropa, ya da ABŞ kömək etmirdi. Əksinə, digər partiyaların həm Avropa və ABŞ-la sıx bağlılığı var idi. ABŞ-ın seçicilərə təsiri haqqında danışmaq yersizdir.\n-Az öncə, bələdiyyət seçkilərinin saxtalaşdırılması ehtimalını dilə gətirdiniz. Şəffaf seçkilər seçkilərin nəticəsi olaraq hansı cədvəli ortaya qoya bilər?\n-Hazırkı vəziyyət Ərdoğanın partiyasını məğlubiyyətini əks etdirən bir durumdur.\n-Bir müddət əvvəl Fəthullah Gülənlə bağlı səs qeydləri yayılmışdı. Səs qeydlərində diqqətçəkən məqam isə seçkilər öncəsi AKP-dən olan 70 millət vəkilinin istefası ilə bağlı idi. Belə bir perspektiv gözlənilirmi?\n-Təbii ki, Gülən camaatının AKP-də bu qədər nümayəndəsi var. Gülən camaatının özü də AKP iqtidarından bəhrələnib. İndi bunlar arasında dava düşüb. Ərdoğan hazırda CXP-yə də, MHP-yə də yalvarır ki, sizlərə də kasetlər vasitəsilə tələ qurublar, gəlin hamımız buna qarşı mübarizə aparaq. Məqsəd heç də hüquqi dövlətin qurulması deyil, özünü vəziyyətdən çıxarmaqdır. AKP də Ərdoğan səviyyəsində hökumətdə olan camaat üzvləri ilə danışıqlar aparır, onları dilə tutur, müxtəlif vədlər verir. Seçkilərə hələ çox var. Hamı dramatik hadisələrin olacağını gözləyir.


Nəşr edilib 29.11.2020 09:00\n“İndi əsas bir məsələ var – Hərbi Qələbəmizi siyasi, sosial, iqtisadi uğura çevirəməliyik. Görüləcək işlər çoxdur, məmləkətin illərdir həll edilməyən xroniki problemləri var”.\nDemokrat.az-ın xəbərinə görə, bunu ekspert Natiq Cəfərli deyib.\nN.Cəfərlinin sözlərinə görə, Azərbaycanda müxtəlif iqtisadi sahələrdə islahatların aparılmasının vacibliyi illərdir ki, müzakirə mövzusudur:\n“Vergi və gömrük islahatlarının aparılması, “kölgə iqtisadiyyatı”nın aradan qaldırılması, “maliyyə amnistiyası”nın tətbiqi, sahibkarlığın inkişafı üçün şəraitin yaradılması iqtisadi müzakirələrin mərkəzində dayanır. Məlum olduğu kimi, müharibə külli miqdarda vəsait hesabına başa gəlir.\nDigər tərəfdən isə pandemiya digər ölkələrdə olduğu kimi, Azərbaycan iqtisadiyyatını da kiçildib, gəlirlər azalıb. Qarşıda isə işğaldan azad olunmuş bölgələrimizin yenidən qurulması, əhalinin bu ərazilərə köçürülməsi işləri dayanır. Bu məqsədlə yeni maliyyə mənbələrinin yaranması üçün Azərbaycan iqtisadiyyatında hansı islahatlar aparıla bilər və mövcud şəraitdə hansı işlərin görüləcəyi daha real görünür?! Məncə, bir-birini tamamlayan üç istiqamətli - qısamüddətli, ortamüddətli və uzunmüddətli planın hazırlanmasına ehtiyac var. Bizə qısa müddətə, yəni 1, 2 ili nəzərə alaraq böyük maliyyə vəsaiti lazımdır.\nÇox təəssüf ki, Azərbaycan reallığında qısa müddətdə əlavə maliyyə mənbələri tapmaq çətin olacaq. Ya Dövlət Neft Fondunun vəsaitlərindən daha çox istifadə etməyə məcburuq, ya da dövlət əmlakının özəlləşdirilməsi ilə bağlı gələn il daha ciddi addımlar atılmalıdır. Böyük dövlət əmlakına malik olan müəssisələrin qismən və ya hissə-hissə özəlləşdirilməsi xarici kapitalın daxil olmasına şərait yarada bilər. Bu, təbii ki, qısamüddətli tədbirlərdir. Paralel olaraq biznes fəaliyyətinin liberallaşdırılması, rəqabətli mühitin artırılması, müəyyən vergi və gömrük güzəştlərinin tətbiqi ilə bağlı işlər aparılmalıdır.\nÜmumiyyətlə, Dövlət Gömrük Komitəsinin (DGK) əlavə bir struktur kimi qalmasına ehtiyac yoxdur. Çünki bu, mərkəzləşdirilmiş iqtisadi siyasətin aparılmasına mane olan faktora çevirilib. Bu qurum İqtisadiyyat Nazirliyinin tərkibində bir department kimi fəaliyyət göstərə bilər, büdcəyə daxil olan vergi və gömrük vəsaitlərinin bir mərkəzdən daxil olması daha yaxşı olar. Onsuz da DGK-nin yığdığı vəsaitlərdən bir hissəsi vergidir - əlavə dəyər vergisi. Adından da göründüyü kimi, vergi növü olmasına baxmayaraq, Gömrük Komitəsi tərəfindən toplanır və sonra büdcəyə ötürülür. Sonradan şirkətlərin fəaliyyət dönəmində əvəzləşdirmələr aparılır. Bu, qarışıq bir sistemdir. Daha aydın, sadə sistemə keçid edilməlidir. Vergi dərəcələrinin özü də sadələşdirilməlidir. Ən azı yaxın 5 illik müddətdə yeni Vergi Məcəlləsinə - sadələşdirilmiş Vergi Məcəlləsinə ehtiyac var. Burada ancaq fəaliyyət növü üzrə, dövriyyədən vergi nəzərdə tutulmalıdır. Vergi növləri çoxdur, qarşıqlıq yaradır, biznesə maneə törədir.\n1980-90-ci illərdə Dubayda tətbiq olunan vergi sisteminə bənzər bir sistem yaradılmalıdır. Burada istiqamət növləri müəyyənləşdirilirdi və ancaq dövriyyədən vergi tutulurdu. Məsələn, istehsalla məşğul olanlarda dövriyyənin 2 faizi, ticarətlə məşğul olanlarda dövriyyənin 5 faizi, xidmətlə məşğul olanlarda dövriyyənin 10 faiz (bəzi ölkələrdə restoran, kafelərdə müştəridən hesabdan əlavə vergi də alınır) ola bilər. Azərbaycana yaxın 5-10 ildə Qarabağın bərpası üçün 10 milyardlarla dollar vəsait lazım olacaq, bu vəsaitin yalnız Dövlət Neft Fondundan əldə edilməsinin mümkün deyil. Pandemiya ilə əlaqədar dünyada, o cümlədən də Azərbaycanda iqtisadi aktivlik azalıb, iqtisadi daralma var, neftin qiymətinin hələ uzun müddət aşağı olacağı gözlənilir. Bu günlərdə dünyanın ən böyük neft şirkətlərindən olan “ExxonMobil” şirkəti böyük bir hesabat açıqlayıb. Onlarla səhifəlik bir hesabatda yaxın 7-8 illik bir dövr ərzində, yəni 2027-2028-ci illərə qədər neftin qiymətinin 50 dollardan aşağı olacağı proqnozlaşdırılır. Bu baxımdan, biz artıq resurs iqtisadiyyatından real iqtisadiyyata keçid etməliyik. İşğaldan azad olunmuş torpaqların bərpası, orda normal sistemin qurulması bizim iqtisadi yüksəlişimizin əsas mühərriki ola bilər. Bu yolla neftdən asılılığımızı da azalda bilərik”.\nEkspert vurğulayıb ki, Maliyyə mənbələrinin əldə edilməsi istiqamətdə görüləcək işlər sırasında “maliyyə amnistisiyası”nın tətbiqi də mühüm rol oynaya bilər:\n“Maliyyə amnistiyası” mütləq olmalıdır. Gec-tez iqtisadi münasibətlər “ağardılmalıdır”. Təbii ki, “maliyyə amnistiyası”nın şərtləri var. Maliyyə vəsaitlərinin hansı yolla əldə edilməsinə baxılmalı, ona uyğun olaraq da “maliyyə amnistiyası”nın vergisi, “ağarma” xərcləri müəyyənləşdirilməlidir, bu, 25 faiz də, 50 faiz də ola bilər. Bu faiz ümümi razılığa əsasən müəyyən olunar. “Maliyyə amnistiyası” ilə bağlı həm də zəmanətlər olmalıdır. İndiyə qədər müxtəlif üsullarla - əksər təqdirlərdə korrupsiya ilə əldə olunan vəsaitlər bəyan edildikdən sonra onların insanların əlindən alınmayacağına dair bir zəmanət olmalıdır.\nƏvvəl də təklif etmişdik ki, bununla bağlı bir “Tərəqqi” fondu yaradıla bilər. Həmin fondun vəsaitləri yalnız kiçik və orta sahibkarlığın inkişafına, sosial layihələrə xərclənər. Bu fond vasitəsilə kiçik və orta sahibkarlara aşağı faizlərlə və ya faizsiz kreditlər verilə, şəhid ailələrinin və qazilərimizin bütün sosial problemlərini həll etmək olar. Biz həm də bunu etməyə borcluyuq, çünki hərbi qələbə onların sayəsində mümkün olub. Bir çox sahələr üzrə kompleks düşünülmüş böyük tədbirlərə ehtiyac var”.


27 İyul 2018, 14:42\nErmənistanın baş naziri Nikol Paşinyanın arvadı, jurnalist Anna Akopyan Moskvada səfərdə olub və Dövlət Tretyakov qalereyasına baş çəkib. Virtualaz.org erməni KİV-lərinə istinadən xəbər verir ki, iyulun 24-də Akopyan Tretyakov qalereyasında müxtəlif sferalarda fəaliyyət göstərən bir sıra rusiyalı qadın-xadimlərlə görüşüb.\nGörüşdə Anna Akopyan iştirakçılara bildirib ki, o, Qarabağa görə "Qadınlar sülh naminə" kampaniyası başladır. Paşinyanın arvadı bu bəyanatı müstəsna olaraq qadın və ana sözü kimi qəbul etməyi xahiş edib. Anna Akopyanın dediyinə görə onun təşəbbüsünün əsas məqsədi Qarabağ münaqişəsinin dinc nizamlanmasına dəstək olmaqdır. Ermənistanın birinci xanımı bunları deyib: "Əslində mən hesab edirəm ki, bu münaqişənin mənşəyinin əhəmiyyəti yoxdur. Mühüm olanı insan həyatıdır, bu münaqişəyə görə qurban gedən gənc insanlardır".\nA.Akopyan çıxışında 2016-cı ilin aprelindəki dörd günlük müharibəni xatırladıb. Deyib ki, həmin günlərdə o, KİV rəhbəri kimi həm erməni, həm azərbaycan KİV-lərini izləyirdi, bütün reportajlara baxırdı. "İnanın mənə, azərbaycanlı əsgərlərə baxanda, onların baxışlarını görəndə başa düşdüm ki, bu uşaqlar bizim əsgərlərdən fərqlənmir. Onların da baxışlarında həmin həyəcan və qorxu ifadəsi yer alırdı"-Akopyan bildirib.\n"Mən demək istəyirəm ki, heç bir siyasət, heç bir siyasi mənfəət həyata yeni atılmış uşaqların zorakı ölümünə, valideyinlərin ağrısına və yetim uşaqların əzablarına dəyməz"-Ermənistan baş nazirinin arvadı, bu günlərdə oğlunu Qarabağda ön xətdə xidmətə yola salan Anna Akopyan deyib.\nƏlavə edib ki, hazırda dövlət başçısının arvadı rolunda olduğuna görə susa və öz səsini ucaltmaya bilməz. Anna Akopyan bütün tərəfləri atışmaların dayandırılması üçün mümkün olan hər şeyi etməyə çağırıb, görüş iştirakçılarından xahiş edib ki, təmas xəttinin hər iki tərəfində dayanan gənc insanların həyatını qorumaq naminə onun sülhə yönəlmiş təşəbbüsünə qoşulsunlar.\nBu məqsədlə Anna Akopyan görüş iştirakçılarını Ermənistana və Dağlıq Qarabağa səfər etməyə, oradan səslərini ucaltmağa çağırıb. Habelə o xahiş edib ki, görüşdə iştirak edən qadınlar öz imkanlarından istifadə edərək bu mühüm mesajı sərhədin digər tərəfinə-Azərbaycana çatdırsınlar. Bildirilir ki, görüş iştirakçıları Anna Akopyanın çıxışına və təşəbbüsünə dəstək veriblər, onun başlatdığı kampaniyaya qoşulacaqlarını və regionda sülh naminə səslərini birləşdirəcəklərini deyiblər.\nAzərbaycanda tanınmış loğman qəfil vəfat etdi\nBakıda sərnişin avtobusu qəzaya uğradı - YARALILAR VAR\nAzərbaycanda QORXUNC OLAY - Evdə televizor partladı, bir ailədən 5 nəfər...\nPutindən Qarabağla bağlı VACİB AÇIQLAMA\n"Böyük islahatlar gəlir" - Deputatlardan sensasion bəyanat\n"Diqlas"dakı sahibkarların istədiyi kredit məbləği açıqlandı


Ana səhifə / Siyasət / Xalq İlham Əliyevlədir!\nMüxalif partiyalardan da hakimiyyətə və dövlətə qətiyyətli dəstək var\nBu gün Azərbaycan, Rusiya prezidentləri və Ermənistan Baş nazirinin Soçidə üçtərəfli görüşü baş tutacaq. Görüşün detalları, müzakirə olunacaq məsələlər diqqət mərkəzindədir. Xatırladaq ki, noyabr ayının əvvəlində Moskvada planlaşdırılan üçtərəfli görüş baş tutmadı. Səbəb isə Paşinyanın bu görüşdən imtina etməsi oldu. Aydın məsələ idi ki, Baş nazir kommunikasiyaların açılması, sərhədlərin delimitasiya və demarkasiyasından yayınmaq üçün belə addım atmışdı. Rusiya da Azərbaycan kimi Zəngəzur dəhlizinin açılması, eyni zamanda, sərhədlərin müəyyənləşməsini istəyir. Bu baxımdan, Ermənistan rəhbərliyinin başqa çıxış yolu yoxdur. Ekspertlər qeyd edirlər ki, əslində, görüş ötən il imzalanmış kapitulyasiya aktının davamı, məğlub Ermənistanın qalib Azərbaycanın irəli sürdüyü şərtlərə uyğun davranmağa məcbur olması və yaranmış reallıqların qəbul edilməsidir...\nSon günlər İrəvanda baş verən gərginliklər, etirazlar səngimək bilmir. Bu gərginliklərin də başlıca səbəbi Soçi görüşü, orada müzakirə olunacaq və əldə ediləcək nəticələrdir. Artıq erməni cəmiyyəti, eyni zamanda, müxalifəti anlayır ki, Paşinyanın bu görüşdən “qaçması” mümkün deyil. Buna görə də əhali Baş nazirin Soçidə Ermənistanın məğlubiyyətini bir daha etiraf edəcəyini düşünür.\nQeyd edək ki, Paşinyan Soçi görüşü öncəsi verdiyi müsahibəsində Zəngəzur dəhlizinin açılmasının qəti şəkildə əleyhinə olduğunu bildirib. Əslində, Baş nazirin bu açıqlaması Ermənistanın daxili auditoriyasına hesablanmış bir addımdır. Çünki İrəvanda Paşinyana qarşı etiraz aksiyaları yenidən genişlənməkdədir.\nYeri gəlmişkən, qalib Azərbaycanda isə cəmiyyət, siyasi qüvvələr tərəfindən dövlətə, Prezident İlham Əliyevin strateji addımlarına ciddi dəstək nümayiş etdirilir. Vətəndaş Həmrəyliyi Partiyasının (VHP) sədri, millət vəkili Sabir Rüstəmxanlı “Yeni Azərbaycan”a açıqlamasında qeyd edib ki, Soçi görüşünün nəticəsindən asılı olmayaraq, Azərbaycan müxalifəti 44 günlük müharibə dövründə olduğu kimi, yenə də ölkə başçısının siyasətini dəstəkləyəcək: “Nəticə göz qabağındadır, Azərbaycan qələbə çalıb, torpaqlarımız azad olunub. Rusiya da reallığı dərk edir və bilir ki, Qarabağ Azərbaycan torpağıdır. Təbii ki, Ermənistanla Azərbaycanın müharibədən sonrakı mövqeyi psixoloji, siyasi və diplomatik cəhətdən fərqlidir. 30 il ərzində özünə güvənən və işğalını əbədi sayan Ermənistan birdən-birə ciddi zərbə aldı və təbii ki, masa arxasında da məğlub ölkə kimi oturacaq. Bir il əvvəl Moskvada üçtərəfli Bəyanat imzalananda da belə idi, indi də belədir”.\nS.Rüstəmxanlı vurğulayıb ki, Ermənistan, erməni diasporu və onları müdafiə edən qüvvələr bir ildir ki, müharibənin necə baş verdiyini, ordularının nə üçün bu qədər ağır məğlubiyyətə uğradığını müzakirə edirlər. Bütün bunlar Ermənistan rəhbərliyinə təsir edir və Paşinyan reallıqları görür: “O, bilir ki, müharibəni uduzub, bütün dünya Qarabağı Azərbaycan torpağı kimi tanıyır. Paşinyan görür ki, sərhədlərin müəyyənləşməsi və kommunikasiyaların açılması, əslində Ermənistanın xeyrinədir, artıq qondarma “status” barədə danışan yoxdur və Minsk qrupunun yenidən fəallaşması mümkün deyil. Rusiya da ATƏT-in dirçəlməsini istəmir. Ermənistanın Baş naziri bütün bunları çox gözəl dərk edir və nə qədər qaçsa da, yekun olaraq sülh müqaviləsi bağlanmalıdır. Ağlı başında olan ermənilər başa düşürlər ki, sülh müqaviləsi nə qədər tez imzalansa, bir o qədər yaxşıdır. Lakin bu müqaviləni imzalayarkən çalışacaqlar ki, şərtlər öz xeyirlərinə olsun. Məsələn, sərhədlərin hansı xəritələrə uyğun müəyyənləşməsi ilə bağlı üstünlük əldə etməyə cəhd göstərəcəklər. Məlumdur ki, Paşinyan Qarabağda böyüməyib və “Qarabağ klanı”nın əlində əsir deyil, nisbətən azaddır. Lakin indiki vəziyyətdə onun üçün də çətin durum yaranıb. Çünki cəmiyyətdəki adamlar köhnə Ermənistanda yetişdirilib və onlar gözlərini açandan türk düşmənçiliyi ilə tərbiyə alıblar. Belə olan halda onları reallıqla barışdırmaq son dərəcədə çətindir. Düşünürəm ki, danışıqlar prosesi gərgin bir dövrdən keçir, amma nəticə məlumdur: Bir il, yarım ilə qədər uzadırlarsa uzatsınlar, nəticədə Azərbaycanın ərazi bütövlüyünün tanınması şərti ilə sülh müqaviləsi imzalanacaq!”.\nÜmid Partiyasının sədri İqbal Ağazadənin sözlərinə görə, Azərbaycan müxalifəti hər zaman olduğu kimi yenə də dövlət maraqlarının qorunması istiqamətində hakimiyyəti dəstəkləyir: “Əslində, Soçi görüşündə hansısa sənədin imzalanacağını ehtimal etmirəm. Çünki hər üç ölkənin baş nazirləri səviyyəsində işçi qrupu yaradılıb və sənəd imzalanacaqsa, işçi qrupu ilə razılaşdırılmalıdır. İndiyə kimi isə razılaşdırılmış hansısa sənəd barədə ictimaiyyətə məlumat verilməyib. Hesab edirəm ki, görüş tövsiyə xarakterli olacaq. Yəni 10 noyabr Bəyanatının yerinə yetirilməsi, o cümlədən sərhədlərin dəqiqləşdirilməsi və Zəngəzurdan Naxçıvana quru yolunun açılması kimi məsələlər müzakirə olunacaq. Həmçinin Rusiya çalışacaq ki, dekabrın 15-də Brüsseldəki görüşlərlə bağlı üstünlüyünü və proseslərə hakim olduğunu beynəlxalq ictimaiyyətə nümayiş etdirsin. Azərbaycanın milli məsələlərində dövlət maraqlarının qorunması, proseslərin hüquq müstəvisində ölkəmizin xeyrinə olması üçün hakimiyyətlə bir mövqedəyik”.\nAzərbaycan Sosial Demokrat Partiyasının sədri Araz Əlizadə Soçi görüşündə yeni sənədin imzalanmayacağını, sadəcə fikir mübadiləsinin aparılacağını düşünür: “Azərbaycan sosial demokratlarının yarandığı gündən arzuladıqları milli birlik həyata keçmək üzrədir. Heç nə bu birliyə mane ola bilməyəcək. Çünki müxalif partiyalar vətənpərvərdirlərsə, görürlər ki, milli birlik qələbələrə gətirib çıxarır. Ona görə də qələbəmizin daimi olması üçün hakimiyyəti dəstəkləyirik!”.


İspaniya və Almaniyanın ön baxışı • Mostbet\nİspaniya - Almaniya ön baxışı\nİspaniya, UEFA Millətlər Liqası A4 Qrupu & #39'da 17 Noyabr Çərşənbə axşamı 20.45 & #39'da Almaniya ilə qarşılaşacaq.\nİspaniya - Almaniya: canlı geriləmə\n• Almaniya, şənbə günü axşam Ukrayna və #39'u məğlub etmək üçün İspaniyadan və #39'dan uzaqlaşan son günə doğru gedir. Joachim Löw & #39'un məğlubiyyətsiz tərəfi üçün Sevilla & #39-da heç-heçə kifayət edəcək (W2 D3).\n• İsveçrə #39-a sahib olduğu üçün İspaniya bölmənin üst hissəsindəki təşəbbüsünü itirdi və Sergio Ramos & #39 üçün ikinci yarıdakı iki penaltini qaçırdıqdan sonra Gerard Moreno & #39-un son zərbəsində bir xal qazandı. Luis Enrique və #39 komandası əvvəlki A4 Qrup ev oyunlarında hər ikisini qazandı.\nƏsas məqamlar: Almaniya 1-1 İspaniya\n• İspaniya tərəflərin ilk A4 Qrup matçında 1-1 bərabərə qaldı, José Luis Gayà, Timo Werner və #39 ev sahibi komandaya liderlik edərək əlavə vaxt bərabərliyi yaratdı. Dusseldorf & #39-da 2018 & #39-da keçirilmiş yoldaşlıq görüşündə oxşar nəticədən sonra qarşılaşma tərəflər üçün ardıcıl ikinci 1-1 bərabərliklə nəticələndi.\n• Almaniya İspaniya ilə rəqabət görüşlərində (W4 D3 L3) demək olar ki, üstünlük qazanır, lakin bu boşluq yaxınlaşır: tərəflərin son dörd rəqabət oyununda qalib gəlmədilər: D2 L2.\nGerard Moreno, İspaniya forvardı : "Hər şey Almaniyaya qarşı və #39; əlimizdədir və orada onlara qarşı çox yaxşı oynadıq. Cəsarətli idik. Bu oyunçu qrupumuza inanıram və çatdıracağımızı bilirəm."


Putindən Ermənistana yeni -Qarabağ SÜRPRİZİ |\nPutindən Ermənistana yeni -Qarabağ SÜRPRİZİ\n“Rusiya Ermənistana yeni Qarabağ sürprizi hazırlayır”.\nBu barədə Ermənistanın “Aravot” qəzeti yazıb.\nQəzet qeyd edib ki, Rusiya və Ermənistanın vahid ordusunun yaradılması Ermənistan üçün tələdir: “Vahid ordu sülh vaxtı Ermənistan hərbi rəhbərliyinə, müharibə vaxtı isə birbaşa Rusiya hərbi rəhbərliyinə tabe olacaq. Bu, ilk şübhəli məqamdır. Digər tərəfdən, sənəddə göstərilir ki, bu ordu üçüncü ölkəyə qarşı yönləndirilməyib. Lakin vahid ordunun hansı təhlükəyə qarşı duracağı dəqiq açıqlanmır. Əgər razılaşmada “Üçüncü dövlətə qarşı yönəlməyib” qeydi varsa, deməli bu ordu Azərbaycan və Türkiyəyə qarşı heç nə etməyəcək. Ümumiyyətlə, açıq qalan suallar var və Ermənistan rəhbərliyi buna cavab vermir. Yalnız müəyyən ehtimallar irəli sürmək mümkündür”.\n“Azərbaycan və Rusiya münasibətlərinin səviyyəsi deməyə əsas verir ki, Qarabağda hansısa hərbi toqquşma zamanı Rusiya Ermənistanı dəstəkləməyəcək. Ehtimal ki, Moskvanın bu layihəsi erməni ordusunun üzərində nəzarəti tamamilə ələ almağa hesablanıb. Həmçinin, mümkündür ki, Moskva Qarabağ münaqişəsi ətrafında hadisələrin müəyyən inkişafı halında rus sülhməramlılarının daxil olmasına yaşıl işıq yandırılmasına çalışır”.(Publika.az)\nAXCP sədri erməni məkrindən yazdı


Rusiyanın “Komsomolskaya pravda” qəzeti yazır ki, bu yaxınlarda ölkədə heyvan haqları müdafiəçilərini dərindən sarsıdan hadisə baş verib.\nBu hadisəni, daha doğrusu Rusiyanın uzaq şərqində keçirilmiş “Jemtengeriyaba” mərasimini əks etdirən video YouTube platformasına yerləşdilib.\nBu mərasim Anqarsk yaxınlığındakı şaman yurdunda, “Ağ ayın” (fevralın) əvvəllərində keçirilib.\nMərasim iştirakçıları dəf sədaları altında beş dəvəni qurbangaha gətiriblər. Mərasimə 500-dək adam tamaşa edirdi.\nBunun ardınca kadrlarda odun qalağanın üstünə döşənmiş dəvə cəmdəkləri görünür. İştirakçılar cəmdəklərin yanına şirniyyat və mer-meyvə düzür, üstündən cecə arağı tökür və nəhayət odunlara od vururlar.\nQəzet yazır ki, bu mərasim Uuse adlanır. Mərasim ilin “ən ac” vaxtında, adamların malqaranı kəsdiyi mövsümdə keçirilir.\nRusiya Federasiyası ali şamanının müavini Artur Tsıbikov izah edir ki, mərasimi heyvanlara tam “ehtiram” şəraitində keçirirlər. Onun sözlərinə görə, məsələn qurbanlıq heyvanın qanı torpağa tökülməməlidir.\nAmma buryat xalqının ənənələrə bütün ehtiramı barədə deyilənlərə baxmayaraq heyvan haqları müdafiəçiləri baş verənlərdən qəzəbləniblər.\nArtur Tsıbikova hiddətli mesajlar gəlməyə başlayıb. Bəzi mesajlarda qeyd olunur ki, qurbanlıq heyvanlar qoyun və ya qaramal olsaydı, o qədər də qəzəb doğurmazdı. Amma adamları məhz dəvələrin qurban kəsilməsi özündən çıxarıb.\nBaş şamanın müavini\nBununla belə, “Komsomolskaya pravda” yazır ki, şamanların dünya görüşündə və inanclarında məsələ başqa cürdür. Onlar hesab edirlər ki, dəvə qurbanı allahlara ən böyük hədiyyədir.\nBuna baxmayaraq Tsıbikov vəziyyətdən çıxmağa çalışır:\n“Bizə Buryatiyadan bir nəfər zəng eləmişdi. O dəvəsaxlayandır. Deyirdi ki, onlarda bir azdan dəvə cıdırı başlanacaq və bu dövrdə dəvələr yaman qızırlar. Onlardan bir çoxunu kəsmək lazım gələcək. O bizə təklif etdi ki, istəsək dəvələrdən ayin üçün ala bilərik. Mən onda düşündüm ki, bu, qismətdir və heyvanları onlardan aldım”.\nRusiya Federasiyası baş şamanının müavini Artur Tsıbikov\nBaş şamanın müavini bunu da deyir ki, mərasimdə yığılan pul “Buryatiyada kənd təsərrüfatının və heyvandarlığın inkişafına” xərclənib. O inandırmağa çalışır ki, ayinin bütün qaydalarına əməl olunub və heyvanlar incidilməyib.\nAmma qəzetin yazdığına görə bu hadisəni təkcə sadə vətəndaşlar yox, şaman təşkilatları da pisləyirlər. Hər halda Buryatiyanın paytaxtı Ulan Udedə bu xəbəri yaxşı qarşılamayıblar.\nBeş müqəddəs heyvan\nMərasimin təşkilatçıları isə israr edirlər ki, ayin xalq üçün çox mürəkkəb vaxtda, insanlara kömək məqsədilə keçirilib.\nTsıbikovun dediyinə görə mərasim ilk növbədə ruhların şad edilməsi üçün keçirilir. Ruhlara ən dadlı təamlar verilməlidir.\nŞamanlıq Rusiyanın Sibirində və Uzaq Şərqində geniş yayılıb\nBuryatlarda 5 müqəddəs heyvan var, amma onların hər birinin təyinatı fərqlidir:\n“Qoyun yeyilmək, keçi yaradıcılığın ifadəsi, at hərəkət, öküz var-dövlət üçündür. Amma müqəddəsliyin zirvəsində dəvədir. Çünki buryatların inanclarına görə dəvə bütün bu sayılan keyfiyyətləri birləşdirir”.\nHələ 17-18-ci əsrlərdə Buryatiyada dəvə saxlayırdılar. Onları bura ara monqollar – şimal monqolları gətirmişdilər.\nArtur Tsıbikovun özü həmin monqolların xanqudar tayfasındandır. Bu, ənənələrə ən sadiq tayfalardan biridir:\n“Şamanlığın müxtəlif məktəbləri, müəllimləri, sitayiş predmetləri var. Biz məsələn, göy qübbəsinin üç qatına sitayiş edirik. Bir başqaları yalnız bir qata sitayiş edir”.\nBugün Buryatiyada 10-dək şaman təşkilatı var. Onlardan 4-ü İrkutsk vilayətindədir. Şamanlar tez-tez bayramlarda görüşürlər.\nLakin Buryatiyanın “Tengeri” dini şaman mərkəzində bu hadisəni vəhşilik və “neoşamanizm”adlandırıblar.\nBaykal-Daily yazır ki, buryatlarda heyvan qurbanını nadir hallarda kəsirlər. Qurban ayinlərini adətən sadəcə süd, araq, peçenye və şirniyyatla keçirirlər. Heyvan qurbanı lazım olduqda qoyun kəsirlər. Nadir hallarda keçi və at da qurban kəsilə bilər.\nPrezident Vladimir Putin Buryatiyadakı buddist məbədinin rahibləri ilə (2013)\nŞamanlar Baykal-Daily saytına deyiblər ki, şaman qurban mərasimindən əvvəl qurban heyvanına “müraciət” etməli və onun “razılığlını” almalıdır. Yalnız bundan sonra heyvanı “göy qübbəsinə yollanacaq ilahi karvana” qoşmaq olar. Heyvan qurbanlıq olmağa müqavimət göstərməyəndə razılığı alınmış sayılır.\nDəvə qurbanı mərasimini keçirənlər tənqidlərlə razılaşmırlar. Onlar bu mərasimin “Rusiya dövlətinin qüdrətlənməsi və Buryatiya xalqlarının firavanlığı” üçün keçirildiyində israr edirlər.


"Zirə"nin onunla yollarını ayırması Tellur Mütəllimova gözlənilməz olmayıb: "Qəbələ"nin yeri həmişə başqadı, yenidən orda oynamaq istərdim" - Sport24.Az\n"Zirə"nin onunla yollarını ayırması Tellur Mütəllimova gözlənilməz olmayıb: "Qəbələ"nin yeri həmişə başqadı, yenidən orda oynamaq istərdim"\nTarix: 2020-07-14 13:17\n"Futbol həyatında bu, olan şeydi ki, klub oyunçuyla başa çatan müqaviləsini uzatmayaraq yollarını ayırır. Anlaşmanın müddəti bitəndən sonra bir söz deyilmirsə, gedişat gözlənilən idi". Bu fikirləri Sport24.az-a açıqlamasında "Zirə"nin yollarını ayırdığı futbolçusu Tellur Mütəllimov söyləyib.\n25 yaşlı müdafiəçi 2018-ci ilin əvvəlindən şərəfini qoruduğu klubun onunla ayırmasında maddi amillərin rolunu istisna etmir: "Elə bir şey deyək...Konkret heç nə deyə bilmərəm ki, bu, maddi cəhətdən oldu, yoxsa başqa şeydən. Bunu demək istəmirəm. Bəlkə maddiyyatın da təsiri oldu. Bir sözlə, konkret təklif olmadı. Demədilər ki, gəl yeni müqavilə bağlayaq. Belə bir söhbət edilmədi".\nTellur klub rəhbərliyilə halallaşdığını, arada heç bir narazılığın olmadığını diqqətimizə çatdırıb: "Hazırda rayondayam - Xaçmazda. İnşallah, Bakıya gələrək transfer vərəqimi alanda rəhbərliklə görüşəcəm. Ama bunadək söhbətimiz olub, hallaşdıq, heç bir problem yoxdu. "Zirə"nin rəhbərliyindən inciməli bir şeyim də yoxdu. İnşallah, onlar da məndən inciməyiblər. Normal şəkildə ayrıldıq".\nMütəllimov "Zirə"də iki müxtəlif vaxtda oynayıb. Belə ki, futbolçu zirəlilərə Premyer Liqada gümüş medal qazandığı debüt mövsümündə icarəyə veriləndə uğurlu çıxışla, gümüş medalçı olmaqla yadda qalıbsa, sonradan birbaşa transfer ediləndə əsas heyətdə möhkəmlənə bilməyib. Mütəllimov buna belə izah verib: "Zirə"ni birinci gəlişimin başqa yeri vardı. Onda 2-ci yeru tutduq. Həmin mövsümün mənim üçün müsbət cəhəti çox idi, nəinki son ilin. Bilmirəm niyə belə oldu...Əsas geriləməyim son mövsümdə idi, gətirmədi, alınmadı. Az oynadım, şans az oldu".\nMəlumdu ki, Tellur "Qəbələ"nin yetirməsidi, onun əsas komandasında da oynayıb. O, "Zirə"yə də burdan keçmişdi. Maraqlıdı, əks maşrtut gözlənilirmi? Mütəllimovu dinləyək: "Hesab edirəm ki, yeni klub tapmağımda çətin bir şey yoxdu. Şükür Allaha, təkliflər var. Sadəcə, dəyərləndirmək, bunun üçünsə bir az vaxt lazımdı. İnşallah, bu yaxınlarda nəsə olacaq. Sadəcə, hazırda dəqiq bir şey olmadığından, ad çəkmək istəmirəm. Hələ ki danışıqlar gedir və bir şey olarsa, bu yaxında bilinəcək. Konkret "Qəbələ"yə gəlincə, ora dönməklə bağlı elə bir təklif olmayıb. Yəni, variantlarım arasında keçmiş komandam yoxdu. Bildiyimə görə, yeni mövsümə büdcələri bilinmir və buna görə də hələ bir xəbər yoxdu. Əlbəttə, "Qəbələ" mənim üçün doğma klubdu. Demək olar uşaqlıqdan orda oynamışam. "Qəbələ"nin yeri həmişə başqadı. Nə vaxtsa nəsib olsa, Allahın izniylə ora dönəcəyik. Yenidən bu komandada oynamaq istərdim".\nXatırladaq ki, Tellur 2015-17-ci illərdə futbolçusu olduğu "Qəbələ"nin heyətində (24 oyun, 5 qol) Premyer Liqamızın gümüş medalçısı olub.


“Türkiyə və Azərbaycan bütün sahələrdə bir-birinin yanındadır” - SƏFİR | KONKRET\n"Türkiyə və Azərbaycan bütün sahələrdə bir-birinin yanındadır" - SƏFİR\n14 Yanvar, 2022 - 15:30 43\n“Biz bütün sahələrdə, o cümlədən beynəlxalq platformalarda daim bir-birimizin yanındayıq”.\nKONKRET.az xəbər verir ki, bunu Türkiyənin Azərbaycandakı səfiri Cahit Bağcı Azərbaycan ilə Türkiyə arasında diplomatik münasibətlərin yaradılmasının 30 illiyi münasibətilə Xarici İşlər Nazirliyində təşkil olunan fotosərgidə söyləyib.\nOnun sözlərinə görə, Şuşa Bəyannaməsinin imzalanması iki ölkə arasında əlaqələrin zirvəsi olub: “Münasibətlərimizin inkişafı getdikcə dərinləşməkdədir. Biz birlikdə bir çox layihələrə imza atmışıq və bunu davam etdirəcəyik”.\n“Çanaqqala döyüşündə azərbaycanlı qardaşlarımız bizə kömək edib, fədakarlıq göstəriblər. Nuru Paşa da Azərbaycanın çətin anlarında qardaşlarımızın köməyinə gəlib. Vətən müharibəsi zamanı Türkiyə Azərbaycana həm mənəvi, həm də siyasi dəstəyini əsirgəmədi”, – səfir xatırladıb.


Pediatr Nevrolog Mixek Tehmez(@pediatrnevrologmixek) - Instagram photos and videos | WEBSTAGRAM\n98 posts 1547 followers 2662 followings\nPediatr Nevrolog Mixek Tehmez Avrasiya hospitalda PEDIATR UŞAQ NEVROLOGU ATU. GAZI UNV.TIP FAK. HASTANESI Elaqe nomresi 0557041405 0507332051\n#usaqinkisafi #uşaqlarüçünoxu #usaqinkisafi # #körpəm #balam #uşaq #balaca #pediatrnevrologmixək #avrasiyahospital #pediatr #uşaqhekimi #korpeyediqqet #korpeyequlluq #korpemvemen\nUşaq danışarkən hecaları bir neçə dəfə təkrar edirmi? Həyəcanlanan və ya tələsik danışan zaman bu daha çox olurmu? Bu kəkələmədir.\nKəkələyən uşaqlar danışarkən səs, heca, sözcük təkrar və uzatmaları edirlər deyə danışmaqda çətinlik çəkirlər. Ya çox sürətli danışırlar ya da ki, təkrarlayırlar. Kəkələmənin səbəbi və əmələ gəlməsi səbəbləri bilinmir. Bir neçə faktorun rol oynadığı deyilir. 1 genetik faktor\n2 tələsik danışması\n3 daha sürətli düşünməsi\n5 qorxularının olması\n6 diqqət dağınıqlığı\n7 ətrafındakı insanların təsiri.\n- Əsasən 2-5 yaşlarda daha çox rast gəlinir\n- Yavaş-yavaş başlayır - Həm qızlarda, həm də oğlanlarda olur, amma oğlanlarda 4dəfə artıq rast gəlinir.\n- 1% insan yetişgin olduqda da kəkələyə bilir.\n- Bəzən azalıb, itib sonra yenidən ortaya çıxa bilir.\n- Nə etsəniz onu əngəlləyə bilmirsiniz.\nKəkələmə yorucu olur, uşaq həm psixolojik, həm də zehni yorğun olur.\nKəkələmə çox vaxt müalicə olunur. Çox az hallarda 1% böyük yaşlara qədər davam edə bilir. Vaxtında diaqnoz qoymaq müalicənin vaxtını azaldır, daha tez təsirli olur.\nPediatrlar klubu toplantisi..\nÇox sıx rast gəlinən, dünyanın bütün ölkələrində insanların 90%-inin keçirdiyi infeksiyadır. Öpücük xəstəliyi deyə adlandırdığımız, "infeksiyoz mononukleoz" xəstəliyi EBV (epştein barr virusu) tərəfindən törədilir. İnsandan insana tüpürcək yolu ilə ən əsası da öpüşmə ilə ailə içi, bağça və məktəbdə çox asanlıqla yayılır. Xəstəlik uşağı günlərlə yatağa salıb həm də immunitetin zəifləməsinə səbəb ola bilir. İmmun sistemi güclü olan insanlarda və 2yaş altı uşaqlarda xəstəlik çox yüngül keçə bilir. Əsas bahar və payız aylarında daha çox olur. Ən əsas əlamətləri yüksək temperatur, boğaz ağrısı, limfa vəzilərində böyümə, halsızlıq, yorğunluq, iştahsızlıq və gecə tərləmənin. Badamcıqlar çox böyüyür və qızarır, üzərində ağ ərp aydın görünür. Bəzi xəstələrdə dalaq və qaraciyərdə böyümə də aşkarlana bilər. Xəstə uşaq yemək yeməkdə çətinlik çəkə bilər. Antibiotik müalicəsi təsirsiz ötüşmür. Temperatur yüksəkliyi 7-8gün ola bilər. Xəstəlik zamanı yataq istirahəti məsləhətdir.\nGÖZ TƏNBƏLLİYİ NƏDİR?\nHər 100 uşaqdan 2 ya da 3-ündə GÖZ TƏNBƏLLIYINƏ rast gəlinir. Buna görə də erkən diaqnoz qoyulmalı və müalicə edilməlidir. Bu problem yeniyetmələrdə ən çox görülən görmə probleminə çevrilə bilər. Əsas odur ki, heç şikayət olmasa belə 6ay-1yaş arası, 3-5yaş arası və 7yaş-da rutin göz müayinəsi edilməsi lazımdır.\nGÖZ TƏNBƏLLİYİ nədir? ABLOPİYA. Görmə kəskinliyində tək və ya 2tərəfli zəifliklə xarakterizə olan bir vəziyyətdir. Görmə göz və beyinin birlikdə çalışmasıyla əmələ gəlir. Normada görüntülər hər iki gözümüzdən sinir vasitəsilə ötürülür. Hər hansı səbəblə iki gözdəki görüntü tək görüntüyə çevrilə bilməzsə bir gözdən beyinə zəif xəbərdarlıq gedir. Beləcə daha az görmə əmələ gəlir. GÖZ TƏNBƏLLIYINDƏ gözlər quruluşca normal olur.\nUŞAĞLARIN GÖZ MÜAYİNƏSİNDƏN KEÇMƏSİNİN VACİBLİYİNİ GÖSTƏRƏN SƏBƏBLƏR:\n2) ERKƏN DOĞULMUŞ KÖRPƏ\n3) GÖZDƏ BULANIQLIQ, AĞ BƏBƏK\n4) NİSTAQM ( GÖZLƏRDƏ TİTRƏMƏ)\n5) CİSİMLƏRƏ YAXINDAN VƏ YA YAN BAXMA\n6) BAŞI ÇİYİNƏ ƏYƏRƏK VƏ YA ÇƏNƏNİ QALDIRARAQ BAXMAQ\n7) GÖZLƏRİ OVALAMAQ, QIRPMAQ , BƏRƏLTMƏK ( GENİŞ AÇMAQ)\n8) BİR GÖZÜ QIYMAQ VƏ YA QIRPMAQ\n9) AİLƏDƏ EYNƏK İSTİFADƏSİ VƏ YA TƏNBƏLLİK\n10) SƏBƏBSİZ BAŞ AĞRILARI, YORĞUNLUQ.\n#usaqinkisafi #uşaqlarüçünoxu #usaqinkisafi #körpə #körpəm #balam #uşaq #balaca #pediatrnevrologmixək #avrasiyahospital #pediatr #uşaqhekimi #korpeyediqqet #korpeyequlluq #korpemvemen\nUşaqlıq dönəminin ən çox rast gəlinən tutmasıdır. Vücud temperaturunun yüksəlməsi ilə olur. Əsasən 6ay-5yaş uşaqlar arasında olur. Hər hansı bir infeksion xəstəliyin səbəb olduğu temperaturun yüksəlməsi və əvvəlində temperatursuz qıcolma halinin olmadığı vəziyyətdə əmələ gələn qıcolmalardır.\nFebril qıcolma epilepsiya demək deyil !\nBir çox febril qıcolma 1-2 dəqiqə olur, amma bir necə saniyə qədər qısa ya da 15 dəqiqə qədər uzun çəkənləri də vardır. Çox zaman temperaturun yüksəlməsinin ilk günündə ortaya çıxır. Tutmalar uşaqların 1\_3 də təkrarlayır və uşağların çox hissəsində 3dən çox qıcolma ola bilir. Febril qıcolmalar əsasən xoşxassəli olmaqla birlikdə, bəzi hallarda klinik epilepsiya sendromunun ilk tutması kimi də qarşımıza çıxa bilər. Bunu aydinlaşdirmaq üçün həkimə müraciət edilməlidir.\nBütün balaların bayramını tebrik edirəm.


19 Mart 2021 - Cümə 14:48 159 nəfər oxuyub\n"Prezident İlham Əliyevin xüsusi diqqət və qayğısı nəticəsində şəhid ailələrinin, müharibə əlillərinin mənzil və fərdi evlə təminatı proqramı 2018-ci ilə nisbətən bu il 5 dəfəyə yaxın genişlənəcək. 2021-ci ildə onlara 3 minədək mənzil və fərdi ev verilməsi nəzərdə tutulub".\n"Xəbər365"in məlumatına görə, bunu əmək və əhalinin sosial müdafiəsi nazirinin müavini Hidayət Abdullayev Ramana qəsəbəsindəki yaşayış kompleksində şəhid ailələri və müharibə əlillərinə daha 50 mənzilin təqdim olunması tədbirində bildirib. Tədbirdə Milli Paralimpiya Komitəsinin vitse-prezidenti, paracüdo üzrə ikiqat Paralimpiya, ikiqat dünya və yeddiqat Avropa çempionu İlham Zəkiyev də iştirak edib.\nNazir müavini yeni mənzillə təmin edilən şəhid ailələrini və müharibə əlillərini bu və qarşıdan gələn Novruz bayramı münasibətilə Nazirliyin rəhbərliyi adından təbrik edib, onlara xoş arzularını çatdırıb. Qeyd edib ki, Əmək və Əhalinin Sosial Müdafiəsi Nazirliyi tərəfindən şəhid ailələrinə, müharibə əlillərinə 2018-ci ildə 626 ədəd, 2019-cu ildə bundan 50 faiz çox olmaqla 934 ədəd, 2020-ci ildə isə əvvəlki ilə nisbətən 70 faizə qədər çox olmaqla 1572 mənzil və fərdi ev verilib. Dövlət başçısının 25 yanvar 2021-ci il tarixli Sərəncamı ilə yaxın 5 ildə bu kateqoriyadan olan 11 min şəxs mənzillə təmin ediləcək.\nDaha, 40, şəhid, ailəsi, və, müharibə, əlili, mənzillə, təmin, edilib,


Modern Amerikan Ədəbiyyatının Öncüllərindən Biri - Uilyam Folkner (William Faulkner) | Rezonans\nModern amerikan ədəbiyyatı yazarları içində qabaqcıl sayılan Uilyam Katbert Folkner (William Cuthbert Faulkner) 25 sentyabr 1897-ci ildə Nyu Albani Missisipidə (New Albany Mississippi) dəmiryolu şirkəti sahibi Möri Falkner (Murry Falkner) və Maud Batler Falkner (Maud Butler Falkner) cütlüyünün 4 oğlundan ən böyüyü olaraq dünyaya gəlmişdir. Daha sonra bir məmurun etdiyi yazı səhvinə görə soyadına “u” hərfi əlavə olunduqda onu Faulkner kimi istifadə etməli oldu.\nOna 8 il əvvəl köhnə iş ortağı tərəfindən öldürülən əsgər, vəkil, iş adamı, siyasətçi və yazar olaraq tanınan babası Uilyam Folknerin (William C. Faulkner) adı verildi. Qoca polkovnik kimi tanınan babası daxili müharibə qazisi və çox satılan kitablar qələmə almış bir yazıçı idi.\nDaxili müharibədən sonra maddi gücünü itirən ailə Uilyamın 5 yaşı olmasına bir neçə gün qalmış Missisipinin Oksford qəsəbəsinə köçür. Hələ ibtidai sinifdən etibarən məktəblə arası heç yaxşı olmur. Ancaq yazıçı olmağa hələ 3-cü sinifdə oxuyarkən qərar verir. Müəllimi bütün şagirdlərə gələcəkdə nə olmaq istədiklərini soruşduqda Folkner: “Mən babam kimi yazıçı olmaq istəyirəm”,- demişdi.\nUilyam Folkner və qardaşları Möri (Murray), Con (John), Diin (Dean)\n12 yaşında ikən sayını bir penniyə satdığı bir qəzet (bu tək səhifəlik qəzetdə ailəsinin əvvəllər başına gəlmiş hadisələrlə bağlı yazılar, hekayələr vardı) çıxardı. Folkner 6-cı sinifdə dərslərdən tamamilə bezmiş bir uşaq idi və nəticədə, ibtidai sinif təhsilini yarımçıq buraxdı. Nobel mükafatını qazandıqdan çox sonra Folknerdən soruşurlar: “Xəyallarınız haqqında niyə bu qədər qarışıq danışırsınız?” Folkner isə: “Cahilliyimə görə”,- deyə cavab verir: “Heç təhsil görmədim ki. Məktəblə aram yaxşı deyildi, məktəbə getmədim. Sənətimi özbaşına öyrəndim. Deyəsən, ona görə, bir az sarsaqlıqdan özümü xilas edə bilmədim.”\nBabası “First National Bank”ın qurucularından biri idi. Nəvəsini banka işə götürür, amma Folkner bu işi mənimsəyə bilmir: “Məktəbi buraxıb babamın bankında işə girdim. Orada babamın içki şüşələrindəki şəfanı kəşf etdim. Babam tez-tez xidmətçidən şübhələnirdi. Yazıq xidmətçinin babamdan çəkmədiyi qalmadı.” Onun bu vərdişi həyatı boyu davam edəcəkdi.\nEstel Oldem (Estelle Oldham) və Uilyam Folkner\nFolkner 1914-cü ildə 17 yaşında ikən ədəbiyyat sahəsində onun məsləhətçisi (mentor) olacaq vəkil Fil Stonla (Phil Stone) dost olur. Ston Uilyamın qələmə aldığı şeirləri oxuyur və ondakı bacarığın tez fərqinə varır. Bu bacarığını inkişaf etdirməsi, yazmağa davam etməsi üçün onu təşviq edir.\nFolkner yenə bu illərdə uşaqlıq sevgisi Estel Oldemlə (Estelle Oldham) evlənmək istəyir, ancaq ailəsinə və digər basqılara görə bunu bacara bilmir. 1918-ci ildə Estel Oldem vəkil Kornel Franklinlə (Cornell Franklin) evlənir. Uilyam yaşadığı sarsıntının ardından Fil Stonun yanına gedir. Folkner burada Vinçester silah fabrikində ilk işini tapır. Soyadının Folkner olaraq yanlış yazıldığı yer də məhz bura idi.\nBir neçə ay sonra Kanadadakı Hava Qüvvələrinə qoşulması üçün gələn bir təklifi qəbul edir. Daha öncə ABŞ Hava Qüvvələrinə qoşulmağa çalışsa da, boyu qısa olduğu üçün qəbul edilmir. Kanada Hava Qüvvələrinə qoşularkən də özü ilə bağlı bir xeyli yalan danışır. Bunun da səbəbi, onun ingilis olduğunu düşünmələrini istəməsidir. Bu məqsədlə, hətta, ingilis aksenti ilə danışır. Torontoda hərbi təlimə alınan Uilyam aktiv vəzifəyə çıxana qədər müharibə sona çatır. Hər hansı bir qarşıdurmaya məruz qalmamış olsa da, 1918-ci ildə geri qayıtdıqda yaxınlarına, sanki, girib-çıxmadığı müharibə qalmamış kimi uzun-uzun savaş hekayələri danışır.\nFolkner 18 yaşında Torontoda\nFolkner Oksfordda bir müharibə qazisi kimliyi ilə qısa müddət rahat şəkildə yaşaya bilir. 1919-cu ildə qazilər üçün olan kvotadan yararlanaraq (məktəbi bitirməməsinə rəğmən) Missisipi Universitetinə qeyd olur. Eyni ilin avqust ayında ilk şeiri olan “L’Après-Midi d’un Faune” (Günorta sonrası üçün fauna) “The New Republic” adlı jurnalda nəşr olunur. Universitet günlərində kamp qəzetində bəzi şeirləri və hekayələri yayımlanır. Universitet illiyi üçün də müəyyən çalışmalar aparır. Universitetdə 3 semestr oxuyur və sonra onu da buraxır.\nBu dönəmdə bir çox işdə işləyir və çıxırdı. Dülgərlik, boyaçılıq, ocaqçılıq, yunan restoranında qab yuyan, kitab mağazasında köməkçi kimi işlərdə çalışır və tez-tez sərxoş olurdu. Poçt xidmətində idarə işinə baxırdı, bu işdə çalışarkən vaxtının çoxunu kağızlarla oynayaraq, kitab oxuyaraq keçirdiyi və buna görə də, məktubların çoxunu itirdiyi deyilirdi. Bir müfəttişin təftişindən sonra bu işindən də ayrılır. Bir dönəm də kəşfiyyatçı dəstəsində başçı kimi çalışmış, lakin içkiyə görə işə başladıqdan bir müddət sonra istefa verməsini istəyirlər.\n1924-cü ildə anasına ithaf etdiyi ilk şeir kitabı “The Marble Faun” (“Mərmər Faun” (*Faun – yarı keçi, yarı insan formasında olan meşə tanrısı)) yayımlanır, ancaq kitab istədiyi qədər effektli olmur. Sonrakı illərdə şeirlə bağlı bu sözləri deyir: “Şeirin söyləmək istədiklərimə uyğun olmadığının fərqinə varanda istiqamətimi dəyişdim. 21 yaşımda ikən şeirlərimin çox yaxşı olduğunu düşünürdüm. 22 yaşım olanda fikrim dəyişməyə başladı. 23 yaşımda isə şeir yazmağı buraxdım. Amma bəzən yazılarımda poetik xüsusiyyətlərdən istifadə edirəm. Nəticədə, nəsr də şeirdir.”\n1926-cı ildə I Dünya müharibəsindən sonra intellektuallarda və cəmiyyətdəki kədəri, sıxıntını görüb ilk romanı olan “Soldier’s Pay”ı (Əsgərin maaşı) yazır. Bu arada, Folkner Avropaya (Fransa, İngiltərə) gedir. 1927-ci ildə ikinci romanı olan “Mosquitoes” (Ağcaqanadlar) yayımlanır. Bu roman yazarın qələmə aldığı ən uğursuz əsər olaraq bilinir. 1929-cu il tarixli üçüncü romanında isə doğulub boya-başa çatdığı torpaqların hekayəsindən və ailəsindən bəhs edilir. Xüsusilə də, böyük-böyük babasının iç müharibə və sonrakı dönəmə aid xatirələrindən geniş şəkildə faydalanır.\n“Yocona County” olan romanın adını “Yoknapatawpha” (Kənd) olaraq dəyişir. Mövzusunda Yoknapatawpha qəsəbəsindən ilk dəfə istifadə etdiyi “Kənd” romanı olduqca ağır və diqqətçəkici bir romandır. Bu əsər bir mənada ABŞ-da yerli orta sinfin yaranmasının və yüksəlişinin hekayəsidir. İnsani cəhətlərin, zəifliklərin, ehtirasın, itkinin və dəyişimin romanıdır. Dili nə qədər qarışıq, izdihamlı obrazlarla zəngin və hadisələr zənciri nə qədər ənənəvi olursa olsun, kəskin, universal və çağdaş bir əsərdir.\nAmerikan ədəbiyyatında cənubu əsas mövzu kimi götürən yazarların öncüsü olan Folkner hər şeydən əvvəl yerli bir yazıçıdır. Ancaq bu özəlliyi onun, eyni zamanda, bütün bəşəriyyətə yönələn bir dünyəviliyə çatmasına da əngəl olmamışdır.\n“Oğlu Codi (Jody) 30-lu yaşlarda qüvvətli, göbəkli və bir az da tiroid problemi olan bir adam idi, yalnızca evlənməməklə kifayətlənməmiş, həm də bəzi insanlardan çevrəyə yayıldığı deyilən müqəddəslik və ruhanilik qoxusu kimi, ondan da pozulmaz və məğlubedilməz bir subaylıq qoxusu gəlirdi. On ya da iyirmi il sonra yekə bir göbək salacağı indidən bəlli olan iri bir adam idi, hərçənd ki, hələ də bir həddə qədər baxımlı və hər kəsin sevimlisi olan bir subay kimi uğurlu örnək sayılırdı. Kürəyində yay-qış (yalnız istilər düşəndə pencəyini çıxarırdı) bazar günləri və həftənin digər günləri geyindiyi yaxasız, parlaq, bəyaz bir köynək, onun üzərində də yaxşı, cins qara parçadan bir kostyumu vardı.” (“Kənd”)\nEstel 1929-cu ildə yoldaşından boşandıqdan sonra Folknerlə evlənir. Estel evli olarkən Folkner 1925-ci ildə Nyu Orleanda tanış olduğu Helen Beirdə (Helen Baird) aşiq idi. Ona evlənmə təklifi etsə də, Helen təklifi qəbul etməyib, 1927-ci ildə Qay Laymenlə (Guy Lyman) evlənir. Helen Beirdə duyduğu hisslərin məyusluqla bitməsini “Mayday” (Bir may günü) və Helenə ithaf etdiyi ikinci romanı “Mosquitoes”da (Ağcaqanadlar) Patrisia adlı qızın kimliyində ifadə etmişdir.\nFolkner və Estelin 1931-ci ildə Alabama adını verdikləri bir qızları dünyaya gəlir, ancaq doğulandan bir neçə gün sonra ölür. 1933-cü ildə tək qızları Jill dünyaya gəlir.\n1929-cu ildə Folknerin ilk şah əsəri olan “The Sound and The Fury” (Səs və qəzəb) yayımlanır. Yazı texnikası baxımından təcrübi, daşıdığı şiddət və cinsəllik elementləri baxımından isə maraqlı xüsusiyyətlər daşıyan bir seriya romanın birincisi olan “Səs və qəzəb” kübar Kampsen (Compson) ailəsi vasitəsilə cəmiyyətin, ictimai quruluşun daxili çürüməsini və çöküşünü təsvir edir. Şüur axımı texnika ilə yazılan roman hər birinin qarışıq psixoloji özəllikləri olan 4 ayrı obrazın baxış bucağından qələmə almışdır.\n“Qəribədir, dərdin nə olursa olsun, kişilər sənə “dişlərini müayinə etdir” – deyər, qadınlar da “evlən” – deyər. Həyatda heç bir uğur qazanmamış adam durub sənə işini necə görəcəyini danışar. Bir cüt corabı olmayan universitet professorlarının 10 ildə necə milyoner olunacağını və ya ömrü boyu bir ər tapmamış qadının ailəyə necə baxılacağını danışmasına bənzəyir bu.” (“Səs və qəzəb”)\nQızı Jill, 1933\nEyni dönəmdə gecələr elektrik stansiyasında çalışaraq 1930-cu ildə “As I Lay Dying” (Döşəyimdə ölərkən) adlı əsərini 47 gündə bitirdi. Romanda yoxsul bir ailə fərdlərinin ölən analarının son istəyini yerinə yetirmək üçün onun tabutu ilə birlikdə girdikləri uzun və qəribə səyahəti maraqlı baxış bucağı ilə və şüur axını texnikasından istifadə edərək oxucuya çatdırır.\n“Önümüzdə yoğun, qaranlıq bir axıntı gedir. Sonsuzlaşan və saysızlaşan bir mırıltı ilə bir şeylər danışır bizə: sarı üzü, qocaman və canlı bir şey tam altından bir titrəklik, uyuşuq bir çevikliklə davranıb sonra xəfifcə mürgüləyirmiş kimi səth boyu bir an üçün səssiz, davamlı və dərin bir mənalılıqla axaraq solğunlaşan, burulğanlar halında qarışırdı.” (“Döşəyimdə ölərkən”)\n1931-ci ildə Folknerin pul qazanmaq üçün şişirtdiyini irəli sürdüyü və düşünə biləcəyi ən qorxunc hekayə deyə ifadə etdiyi, ancaq geniş bir oxucu kütləsinə çatan “Sanctuary” (Müqəddəs məbəd) yayımlanırdı. “Müqəddəs məbəd’i naşirə göndərdikdən sonra o mənə: “Aman Tanrım, bunu nəşr edə bilmərik. İkimizi də həbs edərlər”,- dedi. Kitablarda və digər sahələrdə mövzu olaraq şiddət motivi hələ yer almağa başlamamışdı. Kitabı bütünlüklə yenidən düzəltdim və hazırlanan yeni kompozisiyaların bədəlini öz cibimdən ödədim. Buna görə də, o kitabı o zaman da sevmirdim, indi də sevmirəm.”\n“Qızlardan biri belə dedi: “İlan Həvvanı, bəlkə də, neçə vaxtdan bəri görürdü, sadəcə Adəm önünə bir ağac yarpağı qoydurana qədər fərqində belə deyildi çılpaqlığının.” “Nə bilirsən?” – deyə soruşurdular, o ilanın orada Adəmdən öncə olduğunu deyirdi, çünki cənnətdən ilk atılan o idi, o, həmişə ordaydı. İsrarla “nə bilirsən?” deyirdi Temple.” (“Müqəddəs məbəd”)\nArtıq məşhurlaşmağa başlasa da, maddi çətinliklərin öhdəsindən gələ bilmir, pul qazanmaq ümidilə bir müddət Hollivudda ssenari yazmağa başlayır. Ssenarisini yazdığı ilk film “Today We Live” (Biz bu gün yaşayırıq) 1933-cü ilə aiddir. Film yazıçının “Turn About” (Dönmək) adlı hekayəsi əsasında çəkilib.\n1936-cı ildə ən önəmli romanlarından biri olan “Abşolam, Abşolam!” yayımlanır. Kitabın adını Hz. Davudun ölən oğluna çağırışından təsirlənərək qoyub. Folknerin yarı-fantastik ərazisi Yoknapatawpha-da cərəyan edən roman Tomas Sutpenin (Thomas Sutpen) və sonda öz oğulları tərəfindən məhv edilən planın hekayəsi üzərində qurulub. “Kitab-ı Müqəddəs”dən güney əfsanəsinə, oradan da modern dünyanın qarmaşıqlığına qədər uzanan roman fərqli natiqləri olan eyni hadisələri üst-üstə danışdıqları üçün təkrarlar üzərində qurulmuş bir təsvir yaradır; əslində isə oxucudan doğrunun əksik ifadələrindən keçərək gerçəyi daha dərin bir formada qavraması gözlənilir. “Abşalom, Abşalom!” qarışıq dil quruluşu ilə çətin oxuma vərdişlərini sevən oxucuya xitab edən bir romandır.\n“Eynilə ağız dadının qəbul etdiyi, amma həzmin öhdəsindən gələ bilmədiyi bir şeyi mədənin rədd etməsi kimi, başımıza gələn bəzi hadisələri də zehin və duyğular rədd edir, bunlar qanımızı donduran hadisələrdir, varla yox arasındakı bir vasitənin, məsələn, bir pəncərənin arxasında bir-birini izləyən hadisələrin, sanki, səssiz bir vakuumda bitmələrini, yüngülləşib yox olmalarını izləyərik, eləcə qalarıq, ta ki, ölə bilənə qədər. Mən belə idim.” (Abşalom, Abşalom!”)\nYanvar, 1936-da həddindən artıq içki qəbul etdiyi üçün ilk dəfə sanatoriyaya yerləşdirilir. Bir alkoqolik deyildi, amma bəzən içkinin sərhədlərini xeyli aşar və nəticədə, xəstəxanalıq olardı. Ümumiyyətlə, bu vəziyyət bu layihənin sonuna doğru meydana gəlir.\nUilyam Folkner Meta Karpenter Uayld (Meta Carpenter Wilde) ilə Hollivuda ssenari yazdığı dönəmdə tanış olur, Metanın daha sonra evlənməsinə baxmayaraq, 18 il birlikdə olurlar. Meta Karpenter daha sonra münasibətlərini “A Loving Gentleman: The Love Story of William Faulkner and Meta Carpenter Wilde” (Sevimli bir centlmen: Uilyam Folkner və Meta Karpenter Uayldın sevgi hekayəsi) adlı kitabında danışır.\n1955-ci ildə həyat yoldaşı ilə birlikdə\nFolkner “The Bear” (Ayı) adını verdiyi novellasını uzun bir hekayə şəklində yazır və 1942-ci ildə yayımlayır. “Ayı” 5 bölümlük novelladır. Bu beş bölümün dördündə meşədəyik, ovdan öncə, ovdan sonra, ov əsnasında. Folknerin bir xeyli qarmaşıq roman dünyasının bir çox mövzusunu təşkil edən, toplayan və bir-birinə bağlayan bir hekayədir. “Ayı” bəzi insanlar haqqında olduğu qədər ya da bəlkə, ondan da çox bir torpaq parçası üzərinə yazılmış bir romandır.\n“Anlamırmısan?” – deyə hayqırdı. Anlamırsan? Bütün bu torpaq, bütün güney lənətlənmişdir və bu torpaqdan törəyən bizlər bu torpağın bəslədikləri ağı ilə, qarası ilə bu lənətin altındayıq. Lənətlənməyi mənim insanlarım gətirdi bu torpağa, qəbul edirəm; bəlkə də, buna görə, ancaq onların nəvələri – ona qarşı dirənmək və ya savaşmaq deyil – bəlkə, sadəcə qatlaşırlar və dözürlər lənət qaldırılana qədər. Sonra sizin insanlarınıza növbə gələcək, çünki biz sıramızı verdik. Amma indi deyil, hələ deyil. Anlamırmısan?” (“Ayı”)\nKanada Krallığı Hava Qüvvələrinin təhsil qeydlərində 1918-də tələbə Uilyam Folknerin texniki bir eskizi\nRəsm və qrafika da Uilyam Folknerin hələ uşaqlıq illərində diqqətini çəkir. Belə bir sənətkar ola bilmək düşüncəsi ilə ədəbiyyata paralel olaraq qrafika sənəti ilə bağlı bir peşə də düşünür, hətta, bir dönəm bununla bağlı təhsil də almaq istəyir. Folkner 14 yaşında ikən ölkədə çox tanınan bir jurnala öz qrafik rəsmlərini göndərir. Məktəbdə oxuyarkən də bir çox komik qrafik roman yaradır.\nMissisipi Universitetində ikən Uilyam Folkner universitet qəzeti olan “Ole Miss” və onun əlavəsi olan komik dərgi “The Scream” üçün müxtəlif cür rəsmlər çəkir. Bunlar caz dövrünü əks etdirən “art-deco” (*həssas və cəsur geometrik şəkillər və güclü rənglərlə xarakterizə olan, 1920-lərin və 1930-ların dominant sənət stili idi və ən önəmlisi, ev əşyaları və memarlıqda istifadə olunurdu) tərzindəki rəsmlər şəklində xarakterizə olunur. 1925-ci ildə universitetin bir yumor jurnalında, 1917 və 1922-ci illərdə çıxan Missisipi Universiteti illiklərində etdiyi işlər, həqiqətən də, təqdirəlayiqdir.\nFolkner və yoldaşı Estel qızı Jill və Paul Samersin (Paul D. Summers) toyunda, 21 avqust 1954\n“Yazıçını yazıçı edən bir az viski, bir az tütün və kağızdır. Çünki yazmaq tamamilə ya insanın içindən gəlir, ya da heç gəlmir. Söyləyəcək sözünüz olduğu müddətcə yaza bilərsiniz. İnsanı yazacaqsınız və bunun üçün insanları tanımalısınız. Yazmaq bacarığınızı bəsləmək üçün də – bir dülgərin sənətini müşahidə edərək öyrənməsi kimi – klassikləri, ucuz romanları, yaxşı-pis əlinizə keçən hər şeyi oxuyun və oxuduqlarınızın necə yazıldığına baxın. Yazıçı hecalarını kağıza tökməyə başlamadan öncə müşahidə etməyə başladıqda yazıçı olur.” (“Uilyam Folknerlə söhbətlər”)\n1949-cu ildə ədəbiyyat sahəsində Nobel mükafatı verilmirdi, ancaq komitə bu mükafatı 12 ay gecikmə ilə Folknerə təqdim etdi. ABŞ Xarici İşlər Nazirliyinin bir vəzifəli işçisi olaraq 1954-1961 illərdə müxtəlif ölkələrdə konfranslar verdi, iclaslarda iştirak etdi. Uilyam Folkner 1962-ci ildə Missisipidə keçirdiyi ürək tutmasından həyata gözlərini yumdu.\nTags: ABŞAğcaqanadlar əsəriart-decoAyı hekayəsiDöşəyimdə ölərkən hekayəsiEstel OldemEstelle OldhamFil StonFirst National BankGünortadan sonra üçün fauna şeiriHelen BairdHelen BeirdJillKanadaKəndL'Après-Midi d'un FauneMay günüMaydayMeta Carpenter WildeMeta Karpenter UayldMissisipi UniversitetiMüasir amerikan ədəbiyyatıMüqəddəs məbəd əsəriNobel mükafatıSəs və qəzəbThe New Republic jurnalıThe Scream jurnalıTorontoUilyam FolknerWilliam Faulkner


Dollari olanlara pis xeber - Azadliq Xeber\nDollari olanlara pis xeber\n2017-04-05T10:39 xeber – Bu gün Azərbaycan kommersiya banklarının bir çoxu dolların alış-satış kursunu daha da ucuzlaşdırıb. Sputnik Azərbaycan fins.az-a istinadən xəbər verir ki, hazırda dolların ən aşağı alış kursu 1.7050 manat, ən aşağı satış məzənnəsi isə 1.7150 manatdır.\nREUTERS/ Romeo RanocoDollar gözlənilən zərbəni aldı\nBelə ki, dünən axşam saatları ilə müqayisədə “Atabank” dolların alış və satış kursunu 1 qəpik ucuzlaşdırıb: alış — 1.7000 manatdan 1.6900 manatadək, satış — 1.7400 manatdan 1.7300 manatadək.”Caspian Development Bank” isə dolların alış kursunu eyni 1 qəpik ucuzlaşdırıb, satışını isə 1,5 qəpik: alış — 1.6900 manatdan 1.6800 manatadək, satış — 1.7500 manatdan 1.7350 manatadək. “Amrahbank” və “Yapı Kredi Bank Azərbaycan” isə yalnız dolların alış məzənnəsini 1 qəpik ucuzlaşdırıb: 1.6900 manatdan 1.6800 manatdək.\nBu arada, valyuta hərracından sonra aprelin 5-də banklarla yanaşı, “qara bazar”da da dollar xeyli ucuzlaşıb. Fins.az-ın fərdi qaydada valyuta satışı ilə məşğul olan şəxslərdən əldə etdiyi məlumatlara əsasən, bu gün səhər saatlarında dolların alışı 1.7100 manatdan 1.6800 manata, satışı isə 1.7250 manatdan 1.7000 manata kimi düşüb. Bu isə manatın 1,4-1,7% bahalaşması deməkdir.\nQeyd edək ki, “qara bazar”da bu məzənnə sonuncu dəfə Novruz bayramından əvvəl qeydə alınmışdı. Hazırda banklarda isə dolların alış-satışı 1.6800-1.7400 manat arasında dəyişir.


“Əldə etdiyim bilik və bacarıqlardan çox faydalandım”\n“WorldSkills Asia - 2021” müsabiqəsində “Kiber təhlükəsizlik” istiqaməti çərçivəsində “Məlumat sızmasının qarşısının alınması” kateqoriyası üzrə ən yaxşı nəticə göstərmiş və ümumi sıralamada 4-cü yeri tutmuş təmsilçimiz Hüseyn Qəmbərovla müsahibəni oxucularımıza təqdim edirik.\n- İlk növbədə sizi “WorldSkills Asia - 2021” müsabiqəsində qazandığınız uğur münasibətilə təbrik edir, gələcəkdə daha böyük nailiyyətlər arzulayıram. Oxucularımıza özünüz haqqında qısa məlumat verin.\n- Təbrikinizə görə minnətdaram. Mən orta təhsilimi 160 saylı Klassik Gimnaziyada almışam və 2018-ci ildə məktəbi fərqlənmə attestatı ilə bitirmişəm.\n- Gəlin, məktəb illərinə səyahət edək. Necə şagird olmusunuz, sevdiyiniz fənlər hansılar olub, məktəb illərində hər hansı yarış və olimpiadalarda iştirak etmisinizmi?\n- Məktəb illərində bütün fənləri eyni səviyyədə oxumuşam. Amma təhsil müddətində texniki fənlərə marağım həmişə daha yüksək olub, əsasən də riyaziyyat və informatika dərslərinə. Oxuduğum müddətdə müxtəlif bilik yarışmalarına qatılmışam, məktəbimi uğurla təmsil etmişəm. Ən uğurlu nailiyyətlərimdən biri 2018-ci ildə informatika fənni üzrə Respublika Fənn Olimpiadasının final mərhələsində gümüş medal qazanmağım idi. Həmçinin 2018-ci ildə təhsilimi yüksək nailiyyətlərlə başa vurduğuma görə Təhsil Nazirliyinin “Təşəkkürnamə”si ilə təltif olunmuşam.\n- İxtisas və ali məktəb seçiminiz haqqında nə deyə bilərsiniz? Bu sahəyə maraq sizdə haradan qaynaqlanır?\n- Məktəb illərində kompüter elmlərinə çox böyük maraq göstərmişəm və bu marağın yaranmasında professor Ramin Mahmudzadənin çox böyük əməyi var. Mən məktəbi bitirəndə qəti qərara gəlmişdim ki, gələcəyimi kompüter elmlərinə həsr edəcəyəm. Qəbul imtahanlarında 660 bal toplayaraq Bakı Ali Neft Məktəbinə qəbul oldum. Bu, mənim bilik və bacarıqlarımın inkişafına daha da böyük təkan verdi. Seçimimə gəldikdə isə mən əmin idim ki, bu ali təhsil ocağının mənim gələcək inkişafımda çox böyük bəhrəsi olacaq. Universitetdə oxuduğum müddətdə də fərqli yarışmalarda iştirak etmişəm. Onlardan ən yadda qalanları 2018-ci ildə universitet komandası ilə ACM IC-PC Regional Semifinals Beynəlxalq Tələbələrarası İnformatika Olimpiadasının yarımfinal turunda uğurlu iştirakım, həmçinin ümummilli lider Heydər Əliyevin anadan olmasının 96-cı ildönümünə həsr edilmiş tələbələrin ilk elmi-texniki konfranslarında şəxsi layihəm ilə ikinci yerə nail olmağım idi.\n- “WorldSkills Asia - 2021” müsabiqəsində iştirak etməyə necə qərar verdiniz və bu müsabiqəyə qatılmaqda sizin üçün əsas motivasiya nə oldu?\n- Mənim düşüncəmdə informasiya təhlükəsizliyi kompüter elmlərinin ən vacib qollarından biridir. Çünki informasiya təhlükəsizliyi mühəndisləri işlətdikləri hər bir sistemi əsaslarına qədər anlamalıdırlar. 2019-2020-ci illərdə Azərbaycan Respublikası Təhsil İnstitutunun direktoru olan Emin Əmrullayevin təşəbbüsü ilə təşkil olunan “Kibertəhlükəsizliyin əsasları” adlı proqramda iştirak edərək bu sahədə çox böyük təcrübəyə malik Miraqşin Abutalıbov, Pərvin Sadıqova və Vlad müəllim kimi yüksək səviyyəli mütəxəssislərdən dərs almışam. Bu proqram çərçivəsində “Veb proqramların təhlükəsizliyi”, “İnfrastruktur təhlükəsizliyi”, “Virusların analizi və əks mühəndisliyi” kimi mövzuların əsaslarını mənimsəmişəm və bu, məndə kibertəhlükəsizlik sahəsinə daha da böyük maraq oyadıb. “WorldSkills Asia” müsabiqəsinin seçim turunun keçirilməsini gördükdə öz biliklərimi yoxlamağa qərar verdim və nəticədə finalda iştirak etmək hüququ qazandım.\n- Müsabiqə ilə bağlı təəssüratlarınızı bizimlə bölüşəsiniz.\n- “WorldSkills Asia - 2021” müsabiqəsinin final turu üç gün ərzində davam etdi və bu yarışma müddətində iştirakçılar hal-hazırda real mühitdə istifadə olunan kibertəhlükəsizlik sistemlərini quraşdırıb düzgün şəkildə tətbiq etməli idilər. Ümumi yarışma bütün yarışmaçılar tərəfindən həll edilməsi tələb olunan dörd moduldan ibarət idi. Tam əminliklə deyə bilərəm ki, kibertəhlükəsizlik sahəsi daim inkişafda olduğuna görə bu üç gün ərzində əldə etdiyim bilik və bacarıqlardan çox faydalandım.\n- Bu cür beynəlxalq müsabiqələrə qatılmaq istəyən gənclərə sizin kimi uğur qazanmaları üçün nələri tövsiyə edərdiniz?\n- Öz həyatlarını hər hansı bir sahəyə bağlamaq istəyən gənclərə demək istəyərdim ki, əgər onlar seçdikləri sahənin əsl mütəxəssisi olmaq arzusundadırlarsa, mütləq iki əsas qaydaya riayət etməlidirlər: dayanmadan öz elmi və təcrübi bilik və bacarıqlarını inkişaf etdirməli, seçdikləri elmi tam şəkildə dərk etməlidirlər. Bu halda onlar qarşılarına çıxan çətinlikləri dəf etmək imkanını daha rahatlıqla əldə edəcəklər.\n- Gələcək planlarınız və hədəfləriniz...\n- Hazırda mən Kapital Bankda kibertəhlükəsizlik mütəxəssisi olaraq çalışıram və gələcəkdə bu sahədə professional mühəndis kimi yetişmək istəyirəm. Bu məqsədimə çatmaq üçün bakalavr təhsilimi başa vurduqdan sonra magistr dərəcəsini və beynəlxalq təcrübəni əldə etmək məqsədilə xaricdə təhsil almaq istəyirəm.\n- Bizə vaxt ayırdığınız üçün təşəkkür edirəm. Qoy uğur həmişə Azərbaycan gəncləri ilə olsun!\n20.08.2021 | 10:21


2021, 20 Oktyabr, çərşənbə, Bakı vaxtı 14:23\nBu gün dünya radikal islam ideologiyası ilə mübarizədə «yumşaq» strategiyaya ehtiyac duyur. Pakistanlı alim Syed Qamar Afzal Rizvi hesab edir ki, sufizm fanatizm, fundamentalizm və zorakı ekstremizmi ram etməyə yardımçı ola bilər.\nBir çox islam alimləri sufizmin terrora meylliləri düz yola gətirə biləcəyinə inanır. Rumi, Omar Khayyam, Fariduddin Attar kimi sufi mütəfəkkirlərin orta əsrlərdə Avropaya qədər gedib çıxmış düşüncələri dövrümüzə qədər bir çox avropalı fikir adamının düşüncə tərzinə təsir edib. Bu baxımdan, sufilik icmalar arasında körpü salmaq potensialına malikdir.\nAlimin sözlərinə görə, sufi yanaşması bəşəriyyəti tərksilah etməyə yönəlib. Müəllif məşhur musiqiçi Jimi Hendrix-in sözlərini yada salır: «Sevginin gücü güc sevgisinə üstün gələndə dünya sülhə qovuşacaq».\nBuna da bax-Nəsimiyə palçıq atanlara (CAVAB)\n«Bütün dünyada müsəlmanların siyasi islama qarşı birləşərək islahat təşəbbüsünə başlamasının vaxtı çatıb. Dini təhsil sistemində də ciddi dəyişikliklər edilməlidir. Çünki o, bütün terror təşkilatları üçün baza rolunu oynayır. Müsəlmanlar islamın sülhpərvər və tolerant təriqətinin köməyi ilə islamçı ideologiyaya müqavimət göstərməlidirlər. Müsəlmanlar beynəlxalq ictimaiyyətlə birlikdə, ardıcıllarının çoxuna misli görünməmiş ziyan vurmuş bu siyasi ideologiya ilə mübarizə aparmalıdırlar», - məqalədə deyilir.\nSufizm müsəlmanlara və qeyri-müsəlmanlara xatırladır ki, «Quran»da yazılmış sözlər artıq 1500 ildir ki, gündəlik həyat təcrübəsinə çevrilib, mədəni və intellektual təsirlərə məruz qalıb. Sufizmin gücü də elə bundadır.\n«Terrorizmin dini yoxdur. Qərb və Şərq təhsil sistemlərinə insanpərvərliyi öyrədən «sufi islam» baxışları daxil edilməlidir», - müəllif yazır.


Necə birinci sinif şagirdinə məktəbə öyrəşməyə kömək etmək olar? -QREAT.AZ\nMaraqlı Məsləhətlər » Maraqli məlumatlar » Necə birinci sinif şagirdinə məktəbə öyrəşməyə kömək etmək olar?\nSizin uşağınız – birinci sinif şagirdi ? Bu çox gözəldir! Amma bu il çətin olacaq, necə uşaq üçün, həm də sizin üçün. Diqqəti yönəltmək lazımdır? Necə onun ağır başlamalarında uşağı dəstəkləmək lazımdır\nməktəbə yola salın uşaqı. Hətta, əgər küçəni keçmək lazım deyilsə. Qoy sizin uşağınız hadisənin əhəmiyyətini hiss etsin: indi o – məktəblidir, və məktəbə bu yol – əmək gününün başlanğıcının simvoludur.\nUşaq üçün onun şəxsi sahəsini seçin. Daha yaxşıdır, əgər siz ona tam otağı ayıracaqsınızsa, harada o sakitcə məşğul ola biləcək. Əgər artıq otaqlar yoxdursa, uşağa onun şəxsi yazı masasını alın.\nGünün rejimini izləyin. Yeni qaydaya keçid – bu həmişə çətindir. Birinci sinif şagirdi üçün məşğuliyyətlərdə fasilələri etmək çox əhəmiyyətlidir. Təhsilin yarım saatı – 5-10 dəqiqədə fasilə, və dərsləri yenidən yrənmək olar. Həmçinin heç olmasa təmiz havada yarım saat uşaqla mütləq gəzin.\nTez-tez asudə vaxtı uşaqla oynayın. Bu ona kömək edəcək, və sizə həmçinin, rahatlamaqa.\nOnu tərifləyin! İstənilən işdə tapın, nə üçün uşağı tərifləmək olar. Hətta, əgər o tapşırığın tamamilə öhdəsindən gəlmədisə. Deyək ki, o daha arxayın özünü hiss edəcək, və onda sakitcə anlaya və səhvləri düzəldə biləcək.\nXəbərdar olun ki, məktəbdə uşağla nə olur. Nə bu günə verdilər? Dərs necə keçdi? Dostluğu göstərin, amma sərt kontrol deyil . Uşaqda məsuliyyət və mütəşəkkillik belə ehtimal ki, istehsal ediləcək.\nTarix: 2019 iyn 19 Teqlər: Maraqli, Meslehetler\tBaxılıb: 1871


Xoş gəlmisən, Yeni il | "Nuhçıxan" İnformasiya Agentliyi\nXoş gəlmisən, Yeni il\nİllər də insanlar kimidir, gəlir, xoş üzlə, şənliklə qarşılayırsan, özünü necə aparırsa o cür də yola salırsan. İllər var ki, problemlər, çətinliklərlə, illər də var ki, xoş və əhəmiyyətli günlərlə yadda qalır. Amma insanlar hər gələn ili həmişə yaxşı təəssüratlar, ümidlərlə qarşılayır. Çünki sabaha inam, gələcək üçün bu gün atılan addımların bəhrəsinin məhz hər gələn ildə reallaşacağına inanırıq.\n2019-cu ili artıq yola saldıq. Naxçıvanda bu yolasalma atəşfəşanlıq və müxtəlif əyləncəli tədbirlərlə həyata keçirildi. Bəlkə də, mənimlə razılaşmayanlar olacaq. Yəni 2019-cu ili yola salmaq üçün deyil, bu mərasimlərin 2020-ci ili qarşılamaq üçün təşkil edildiyini deyəcəklər. Onlar da haqlıdır. Bizdə yaxşı qonağı təmtəraqla qarşılamaq və yola salmaq min ilin ənənəsidir. Burada bəzi faktları sadalasaq keçən ilin doğurdan da təmtəraqla yola salmağa layiq olduğunu hər kəs təsdiq edəcək.\nİl təkcə insanların-fərdlərin taleyində qoyduğu izlərdən başqa, ölkələrin ictimai-siyasi həyatında oynadığı mühüm hadisələrlə daha təsirli və əhəmiyyəti ilə fərqlənir. Məncə bu il son gününə qədər Azərbaycanımız üçün yadda qalan oldu. Həyata keçirilən əhəmiyyətli beynəlxalq layihələr, ev sahibliyi etdiyimiz mühüm tədbirlər dünyada Azərbaycanın tanıdılması ilə yanaşı, onun nüfuzunun ildən ilə artdığını və regionda söz sahibi olmasını bir daha təsdiqlədi. Ölkə başçısının dediyi kimi, artıq Azərbaycan bir sıra məsələlərdə dünya dövlətlərinə diqtə edən tərəf kimi çıxış edir və bizimlə hesablaşırlar. Bütün bunlar isə bu günə qədər ölkədə uğurla həyata keçirilən ümummilli liderimiz Heydər Əliyevin uzaqgörənliklə hesabladığı uğurlu siyasətin nəticəsidir. Bu siyasət elə bir istiqamətdə həyata keçirilir ki, onun bəhrələri hər il xalqa ötən ildəkindən daha çox fayda verir.\nDoğma Naxçıvanımız üçün də ötən 2019-cu il yadda qalan hadisələr, əhəmiyyətli günlərlə xatırlanacaq. Bu il ən əhəmiyyətli hadisə kimi Naxçıvan Muxtar Respublikasının yaradılmasının 95 illiyi il boyu muxtar respublikada, ölkədə, hətta bir sıra xarici dövlətlərdə belə diplomatik nümyəndəliklərimizin təşkilatçılığı ilə qeyd edildi. İlin əvvəlində Naxçıvan Muxtar Respublikası Ali Məclisinin Sədri tərəfindən elan edilən “Ailə təsərrüfatları ili” muxtar respublikada bu sahənin inkişafına təkan verməklə, iqtisadiyyatın güclənməsi üçün yeni bir stimul oldu. İl boyu keçirilən müxtəlif festivalların əksəriyyətində sərgilənən məhsullar birbaşa və ya dolayısı ilə məhz bu addımın nəticəsi kimi ortaya çıxdı.\n2019- cu ildə görülən işlərin siyahısında Ordubad Su Elektrik Stansiyasının tikintisi, çoxmənzilli binaların dam örtüklərinin təmiri və lift təsərrüfatının maddi-texniki bazasının möhkəmləndirilməsi, Şərur Sənaye Məhəlləsinin yaradılması, əhalinin içməli suya tələbatının ödənilməsi və əkin sahələrinin suvarma suyu ilə təminatının yaxşılaşdırılması üçün subartezian quyularının layihələndirilməsi, əkin sahələrində müasir suvarma sistemlərinin quraşdırılması, Culfa-Ordubad avtomobil yolunun yenidən qurulması, Süni Mayalanma Mərkəzinin yaradılması, əlil və şəhid ailələrinin mənzillə təminatının davam etdirilməsi var. Məhz bu işlərin reallaşması üçün isə Ölkə başçısı Naxçıvan Muxtar Respublikasına ümumilikdə 77 milyon manatdan artıq vəsait ayırdı. Bu isə muxtar respublikanın inkişaf dinamikasına daha bir töhfə kimi mühüm əhəmiyyət daşıyır.\n2019-cu il muxtar respublikada ümumi daxili məhsulun həcmi 2 milyard 839 milyon manatdan çox oldu. Onun bir nəfərə düşən həcmi 6202 manat təşkil etdi. Bu isə artıq yetərincə ciddi rəqəmdir. Maraqlıdır ki, reallaşdırılan uğurlu iqtisadi siyasətin göstəricisi kimi ümumi daxili məhsulun 58 faizdən çoxu istehsalın payına düşüb.\nNaxçıvan Muxtar Respublikasında 2019-cu il üçün daha bir maraqlı fakt: Sahibkarlığın inkişafı ilə bağlı həyata keçirilən ardıcıl tədbirlər nəticəsində bu gün muxtar respublikada 383 növdə məhsul istehsal olunur, 350 növdə məhsula olan tələbat isə tamamilə yerli istehsal hesabına ödənilir.\nİstehsal edilən sənaye məhsulunun həcmi isə ötən illə müqayisədə artaraq 1 milyard 15 milyon manata yaxındır.\n2019-cu ildə həyata keçirilən turizm potensialının düzgün tənzimlənməsi və təbliği bura gələn yerli və əcnəbi turistlərin sayını xeyli artırdı. Yüz minlərlə əcnəbi turist Naxçıvanın bu imkanlarını öz sosial hesablarında, təmsil etdikləri ölkələrin media qurumlarında geniş ictimaiyyətə çatdırdılar.\nBiz hələ təhsil, səhiyyə, mədəniyyət, gənclərlə iş, idman, ekologiya, kəndlərin yeniləşən infrastrukturu, şəhərlə kənd arasında fərqin aradan qaldırılması, yeni inşa edilən xəstəxanalar, icbari tibbi sığortanın tətbiqi, nəqliyyat, rabitə, yol, körpü çəkilişi və bütün sahələrlə bağlı əldə edilən uğurları saymırıq. Bunların hamısı 2019-cu ildə də davam etdi. Yaddan çıxarmaq olmaz ki, Naxçıvan Muxtar Respublikası uzun illərdir ki, blokada şəraitində yaşayır və muxtar respublika rəhbərliyinin həyata keçirdiyi bu cür iqtisadi-sosial siyasət artıq naxçıvanlılara çoxdan “blokada” kəlməsini unutdurub. Hətta ekspertlərin rəyinə görə, Naxçıvanın bir ildə qazandığı nailiyyətlər bir sıra ölkələrin illərlə əldə edə bilmədiyi göstəricilərə bərabərdir. Bütün bunlar isə onu göstərir ki, 2019-cu ili doğurdan da təmtəraqla yola salmağa dəyərdi. Təbii ki, 2020-ci ildən isə gözlədiklərimiz daha çoxdur!


Putinlə bağlı sensasion iddialar\nPutinlə bağlı sensasion iddialar Dünya\nAndrey İllarionov: "Rusiya rəhbərliyində ciddi dəyişikliklər gözlənilir, Putin fəxri təqaüdə göndəriləcək"\nRusiya prezidenti Putinin haqqında müəmmalı xəbərlər dolaşır. Ötən günlərdə Putinlə bağlı yayılan xəbərlərin birində onun İslamı qəbul etdiyi iddia olundu. Rusiya mətbuatı "İnterfaks"a istinadən Rusiya prezidentinin mətbuat katibi Dmitri Peskovun bu məlumatı təsdiqlədiyini bildirib.\nPeskov deyib: "Onu çoxdan tanıyıram. Spontan qərarlar qəbul etmədiyinə əminəm. Hər halda bu insanın daxili aləmi ilə bağlı məsələdir və cənab prezident mənə bu barədə heç bir məlumat verməyib. Mən özüm də İslamla maraqlanıram və indi Quran oxuyuram."\nÇeçenistan prezidenti Ramzan Kadırov isə öz "Tvitter" səhifəsində yazıb: " Hələ heç vaxt belə xöşbəxt olmamışam və inanıram ki, Vladimir Vladimiroviç yaxın zamanlarda bütün kafirlərə və münafiqlərə qarşı cihad elan edəcəkdir".\nRusiya pravoslav kilsəsinin ictimai əlaqələr şöbəsinin müdiri Vsevolod Çaplin "Rossiya" kanalına bildirib ki, "patriarx indi xəstədir, ona görə də xəbərə şərh verə bilməyəcək, amma o prezidentin dini seçiminə hörmətlə yanaşmağı xahiş etdi".\nPolitoloq Serqey Makarov " Dojd" telekanalına müsahibəsində iddia edib ki, qərar geopolitik vəziyyətə görə qəbul edilib: "Bizim prezident ilk növbədə Rusiya haqda düşünür, bizə güclü tərəfdaşlar lazımdır. Məsələn, İslam aləmi kimi. Onsuz da Tanrı birdir."\nRusiyanın xarici işlər naziri Sergey Lavrovun da bu məlumatı təsdiqlədiyi iddia olunur, məlumatlara görə, Moskvaya yaxın zamanlarda müsəlman ölkələrindən nümayəndə heyətinin gələcəyi gözlənilir.\nPutinin sabiq müşaviri və hazırda ABŞ-ın Katon Universitetinin baş elmi əməkdaşı Andrey İllarionov da dünən bəyan edib ki, Rusiya rəhbərliyində ciddi dəyişikliklər gözlənilir. Onun bildirdiyinə görə, baş nazir Medvedevi xarici işlər naziri Sergey İvanov əvəzləyəcək. Putinə gəlincə, İllariuonov onun fəxri təqaüdə göndəriləcəyini iddia edib.\nPutinin sabiq müşaviri Kremldə qarşı-qarşıya iki hakimiyyətdaxili qrupun olduğunu və hərbçilərin prosesə cəlb olunduqlarını vurğulayıb. İllarionov əmindir ki, Rusiya lideri ön mövqeyi əldən verib: "Yaxın günlərdə Putinin istefası da reallaşacaq".\nDigər bir xəbərdə isə Putinin insult olduğu bildirilib. Rusiya mətbuatı xəbər verib ki, o insult olduğundan bir neçə gün əvvəl Astanada keçirilməsi nəzərdə tutulan Rusiya, Belarus, Qazaxstan dövlət başçılarının sammiti təxirə salınıb və vaxtı dəyişdirilib. İddialara görə, Putin hazırda ağır vəziyyətdə xəstəxanada, ciddi həkim nəzarətindədir.\nQeyd edək ki, xüsusilə son şaiyənin yayılmasının ciddi əsasları da var. Qazaxıstanın paytaxtı Astanada keçirilməsi nəzərdə tutulan toplantının təxirə salınması şaiyələrin inandırıcılığını artırır. Bəs, Putinlə bağlı xəbərlər doğrudursa, regionda və dünyada nələr baş verə bilər?\nPolitoloq Heydər Oğuz Putin haqqında yayılan xəbərləri şərh edərkən deyib ki, Putinin yoxa çıxması xəbərindən sonra bu cür söz-söhbətlərin yayılması və az qala, rəsmən təsdiqlənməsi təsadüfi deyil, bəlkə də Kreml tərəfindən məqsədli şəkildə yayılıb: "Mümkündür ki, Rusiya böyük əks-sədaya səbəb olacaq hansısa addım atmağa hazırlaşır. İnsanların diqqətini tamamilə başqa istiqamətə yönəltmək üçün isə belə bir fikir ortaya atır."\nKreml tərəfindən şüurlu şəkildə yayılan bu mülahizələrin ABŞ və Qərblə imperialist savaşlarda məzlum müsəlman xalqlardan istifadə etmək məqsədi güddüyünü düşünən Heydər Oğuz Putinin səhhətiylə bağlı deyilənləri isə şərh etməyə tələsmir.\n"Bu barədə rəsmi məlumat verilməyənə qədər hadisəni şərh etmək yalnış olardı. Siyasət kahinlik deyil ki, qeybdən xəbər verəsən. Təsdiqini tapmamış hadisə haqqında mülahizə irəli sürmək elə kəhanət kimi bir şeydir. Üstəlik, Putinin səhhəti barədə yayılan xəbərlər də spekulyativ məqsəd güdə bilər"- deyən politoloq bu şaiyənin də qarşı tərəfi sakitləşdirmək niyyəti ilə ortaya atıla biləcəyini düşünür: "Bilirsiniz ki, istənilən müharibəni qazanmağın ən gözəl metodlarından biri psixoloji savaşdır. Psixoloji savaşdan bəzən qarşı tərəfi qorxutmaq, bəzən isə ona vaxtından əvvəl yalançı qələbə sevinci yaşatmaq üçün istifadə olunur. Əksər hallarda bu metod xof yaratmaq missiyasını yerinə yetirsə belə, önəmli hücumlardan öncə düşməni psixolojik olaraq rahatlatmağa da xidmət edir. Tarixdə özünü zəif göstərib düşmən qarşısından qaçan və onu tələyə salan yüzlərlə sərkərdə var. Düşünürəm ki, son zamanlar Putin barəsində yayılan xəbərlər məhz bu niyyətə qulluq edir".\nPolitoloq Qərbin ağır sanksiyaları qarşısında iqtisadi gücü sarsılan Rusiyanın qəfil addımlar atmağa ehtiyacının olduğunu və bu şaiyələrin həmin addım öncəsi zəmin yaratmaq üçün də yayıla biləcəyini düşünür: "Bəziləri post-sovet məkanının demokratikləşməsinin önündə maneə kimi gördükləri Putinin sıradan çıxmasına sevinirlər. Halbuki, bu qədər ucuz qələbəyə sevinmək olmaz. Biz belə ucuz qələbənin acı nəticəsini indi də yaşayırıq. Unudulmamalıdır ki, vaxtından əvvəl qeyd olunan "zəfərlər" çox zaman məğlubiyyətlə sonuclanır. Əksinə, indiki zamanda Qərb ölkələri və onun tərəfində dayanan qüvvələr daha diqqətlə hadisələri izləməli, hər cür sürprizlərə hazır olmalıdırlar. Hətta o da mümkündür ki, hər kəsin qələbə çığlıqları atdığı bir vaxtda müsəlman donunda peyda olan Putin heç kimin gözləmədiyi addımlar atsın və ABŞ imperializmindən əziyyət çəkən müsəlman dünyasını öz arxasınca sürükləsin".\nƏslində dünyanın geopolitik düzənin indiki anında Putinin hər hansı səbəbdən oyundankənar vəziyyətə düşməsini arzulamadığını gizlətməyən Heydər Oğuz fikirlərini belə əsaslandırdı: "Putin bizim əzəli düşmənimiz olan rus imperializminin sələf dövlətinə rəhbərlik edə və bu dövlət yenə imperialist maraqlarını əldə rəhbər tuta bilər. Bununla belə onun qarşısında başqa bir imperialist qüvvə var və həmin qüvvə Putin Rusiyasından daha ədalətli, insaflı deyil. Xüsusilə ABŞ-ın Yaxın Şərq ölkələrində törətdikləri insanlıq tarixinin ən vəhşi təxribatları, zülmü kimi yaddaşlara yazılacaq. Hal-hazırda bu iki qüvvənin bir-biriylə çarpışması hər ikisinin zəifləməsinə gətirib çıxara bilər. Bunlardan birinin vaxtından əvvəl oyundankənar vəziyyətə düşməsi isə xüsusilə Şərq dünyasının (deməli həm də bizim) imperializm caynağında daha artıq çabalaması deməkdir".\nEkspert Elçin Qurbanov da mövzuyla bağlı maraqlı açıqlamalar verib: "Mənəvi cəhətdən ciddi şəkildə deqradasiyaya uğrayan Rusiya gəncliyi, dolayısıyla bu ölkənin genefondu çox böyük təhlükə altındadır. Alkoqolizm, narkotika aludəçiliyi, davamsız ailə münasibətləri, pul hərisliyi və digər zərərli xüsusiyyətlərin cəmiyyətdə təşəkkülü müsbət heç nə vəd etmir. Birinci şəxs tərəfindən belə bir addımın atılması İslam ideologiyasının ölkədə sürətlə yayılmasına və bu dinə marağa səbəb ola bilər".\nEkstra proqnozlar vermək istəmədiyini deyən ekspert məlumatın doğru olacağı təqdirdə dünyanın geosiyasi məhvərinin yerindən oynayacağını təxmin edir.\nPutinin ölüm xəbəri haqqında deyilənləri də şərh edən Elçin Qurbanov bunları bildirdi: "Həqiqətən Putinin həyatı üçün narahatçılıq var. Məlumatlara görə insult keçirib, ağır vəziyyətdədir".


Zərgərlik sənəti zəngin ənənəyə malikdir - serqqapisi.az\nZərgərlik sənəti zəngin ənənəyə malikdir\nNəşr edilib 07.09.2017 09:01 |\nHər bir xalq özünün milli və mənəvi dəyərləri, adət-ənənələri ilə yaşayır və tanınır. Odur ki, bu sərvətlərin qorunub gələcək nəsillərə ərməğan olunması mühüm rol oynayır. Azərbaycan xalqı da tarixən qədim, eyni zamanda zəngin milli və mənəvi dəyərlərə malik olub. Bədii irsimizin daşıyıcısı olan xalq yaradıcılığı da əsrlər boyu formalaşıb və daha da inkişaf edərək bu günümüzə gəlib çatıb.\nBu gün milli adət-ənənələrin qorunub saxlanılması ən vacib məsələlərdən biridir. Bu istiqamətdə muxtar respublikada da ardıcıl işlər görülüb. Naxçıvan Muxtar Respublikası Ali Məclisi Sədrinin “Naxçıvan Muxtar Respublikasında Xalq yaradıcılığı günlərinin keçirilməsi haqqında” 2009-cu il 7 fevral tarixli Sərəncamı xalq yaradıcılığının öyrənilməsinə, onların geniş şəkildə təbliğinə əsaslı töhfədir. Sərəncamda adıçəkilən dekorativ-tətbiqi sənətin əsas növlərindən biri də zərgərlikdir. Qeyd edək ki, zərgərlik sənəti zəngin ənənəyə malikdir. Qədim dövrlərdən Azərbaycan zərgərlərinin yaratdıqları gözəl və nəfis sənət nümunələri dillərdə əzbər olub. Bədii gözəlliyi ilə seçilən milli zərgərlik nümunələri səyyahların, tacirlərin, şairlərin zövqünü oxşayıb.\nAparılan araşdırmalara əsasən demək olar ki, Azərbaycanda zərgərliyin tarixi eradan əvvəl II minilliyə dayanır. Bunu müxtəlif bölgələrdən tapılmış arxeoloji qazıntılar da təsdiq edir. Tədqiqatçılar Azərbaycan zərgərlik sənətinin ilk mərhələsini Naxçıvan Muxtar Respublikasının Kültəpə yaşayış məntəqəsində və Gəncəçay vadisində aşkar olunmuş bəzək nümunələrində müşahidə etdiklərini bildirirlər.\nAzərbaycan zərgərliyi sadədən mürəkkəbə doğru inkişaf yolu keçib. Eradan əvvəl XIII-XI əsrlərə aid olan tunc bəzəklər daha incə, sadə həndəsi naxışlarla bəzədilib. Bəzək mədəniyyətinin sonrakı inkişaf mərhələsini eramızdan əvvəl XI-X əsrlərə aid tunc xəncərlərdə müşahidə edirik. Eramızdan əvvəl VII-VI əsrlərin tunc bəzəkləri yerli ənənələr əsasında hazırlanıb, eramızdan əvvəl IX-VII əsrlərin zərgərlik nümunələri bu sənəti yüksək bədii mərhələyə qaldırıb. Antik və orta əsr abidələrindən tapılmış geniş çeşiddə zərgərlik məmulatları mürəkkəb kompozisiyaya malik olub. Daha sonralar isə qiymətli daşlarla bəzədilməyə başlanılıb ki, buna da “qaş” deyilir. Məhz bu səbəbdən zərgərlik sənəti təkcə qiymətli metalların istehsalını deyil, habelə qiymətli daşların, başqa sözlə, ləl-cəvahiratın işlənmə texnikasını da əhatə edir.\nƏsrlər boyu insan gözəlliyinə xidmət edən, onun məişətinə rövnəq verən zər-zivərin əsas kütləsini qadın zinətləri təşkil edib. Aparılan tədqiqatlardan məlum olub ki, bu zinətlər arasında baş bəzəkləri (cığcığa) üstün yer tutub. Baş zinətlərinin Azərbaycanda müxtəlif növlərinə təsadüf edilir. Bunun “alınlıq”, “başlıq”, “qabaqlıq” (Qərbi Azərbaycan), “cütqabağı”, “gəlintac”(Şirvan-Abşeron), “qarabattaq” (Naxçıvan), “araqçın”(Ordubad) və sair adlarla geniş yayılmış xüsusi növləri yaranıb.\nBoyun bəzəkləri metal (əsasən qızıl) və qiymətli daşlardan (inci, mərcan, mirvari, kəhrəba və sair) olmaqla iki növdə hazırlanıb. Muncuq boyunbağıların hazırlanması ilə bilavasitə cəvahirsazlar məşğul olublar. Firuzə, yaqut, zümrüd, ləl, büllur, əqiq, kəhrəba qaşlı üzüklər xüsusilə cəvahirsazlığın meydana gəlməsindən sonra geniş yayılıb. Nişan (bəlgə) üzüyü sayılan bu üzüklər ailə münasibətlərinin meydana gəlməsindən sonra dəbə düşüb.\nArxeoloji materiallardan o da bəlli olur ki, orta əsr Azərbaycan zərgərləri bəzək əşyaları istehsal edərkən qiymətli metallarla – qızıl və gümüşlə yanaşı, həm də mis və tuncdan istifadə ediblər. Arxeoloji qazıntıların nəticələri zərgərlik məmulatları arasında baş, qol-bilək, barmaq, sinə, bel bəzəklərinin üstünlük təşkil etdiyini göstərir. Bəzək əşyaları məmulatın növündən, bədii məziyyətlərindən asılı olaraq istehsal texnikasına görə sadə və ya mürəkkəb quruluşda hazırlanıb. Yerli zərgərlər iş prosesində əritmə, döymə, burma, oyma, cızma, yonma, lehimləmə kimi texniki üsullardan geniş istifadə edirdilər. Məmulatın növündən asılı olaraq bəzək əşyaları nəbati və ya zoomorf motivli naxış elementləri ilə bəzədilirdi. Kütləvi məhsul istehsalına imkan verən qəlibkarlıq texnikasından da kifayət qədər geniş istifadə edilirdi.\nZərgərlik məmulatlarının hazırlanmasında istifadə edilən üsullardan biri də şəbəkə üsuludur. Bu üsulun ən çox inkişaf etdiyi bölgələrin Təbriz, Bakı, Qarabağ, Şəki olduğunu bildirən tədqiqatçılar bu sırada Naxçıvanın da adını xüsusi qeyd edirlər. Daha bir üsul isə xatəmkarlıqdır. Xəncər, qılınc və müxtəlif bədii sənət nümunələrini bu üsulla bəzəyən Naxçıvan zərgərləri istənilən əşyanı üzdən yüngülcə deşib, sonra bu deşikləri qızıl, gümüş və başqa rəngli metal ərintisi ilə doldurublar. Bunun ardınca əşyanın üstü hamarlanıb və müvafiq rəsmin əsasında düzülmüş rəngli, qiymətli metallar gözəl bir mozaika təsiri bağışlayıb.\nNaxçıvan zərgərlik sənətində minasazlıq üsulu da geniş yer tutur. Minasazlığın ən çətin və maraqlı sahələrindən birinin pərdəli mina olduğunu qeyd edən tədqiqatçılar bu cür işlərin ən çox Naxçıvanda yayıldığını və yerli zərgərlər tərəfindən inkişaf etdirildiyini bildirirlər.\nQədim diyarda zaman-zaman yaşadılan zərgərlik sənəti nümunələrinin texniki cəhətləri ilə yanaşı, bədii xüsusiyyətləri və məzmunu da diqqəti cəlb edir. Bu, onun ornamenti ilə əlaqədardır. Ornament tətbiq olunduğu sənət nümunəsini bəzəməklə bərabər, həm də onun məzmununun üzə çıxarılmasına xidmət edir. Naxçıvan zərgərlərinin hazırladıqları məmulatlar üzərində digər ornamentlərlə yanaşı, həndəsi ornamentlərin də təsvirinə rast gəlinir. Məlumdur ki, uzaq keçmişdə həndəsi naxışlar ibtidai insanlar arasında ilk yazı, yəni izahat forması olub.\nQeyd etmək lazımdır ki, həndəsi ornamentlərdən bir zamanlar geniş istifadə edilib. Azərbaycan dekorativ-tətbiqi sənətinin elə bir örnəyi yoxdur ki, orada emblem və rəmzi mahiyyətli bəzək və rəsmlərə rast gəlməyəsən. Məsələn, dekorativ-tətbiqi sənətin müxtəlif sahələri üzrə hazırlanan bəzi nümunələr üzərindəki aypara və ya ayparalı ulduz rəsmini göstərmək olar. Məlumdur ki, aypara rəsmi qədim insanların astral dini təsəvvürləri ilə əlaqədar olduğu üçün xalq sənəti nümunələrində, o cümlədən qadın bəzək əşyası olan boğazaltıda daha çox istifadə edilib.\nQədim Azərbaycan zərgərlərinin əl işləri bu günümüzə qədər gəlib çatıb. Araşdırmalar göstərir ki, o dövrdə ustalar yalnız bəzək əşyası düzəltməklə kifayətlənməyib, həm də müxtəlif çeşidli gümüş qablar hazırlayıb və bəzi məmulatları bəzəməklə də məşğul olublar. Bundan başqa, zərgərlərimiz qiymətli daşları (yaqut, dağ bülluru) işləmə, cilalama, oyma kimi mürəkkəb texniki üsullar vasitəsilə bacarıqla icra edə biliblər. Bu daşlarla bəzədilmiş bəzək məmulatları indi də diqqəti cəlb edir. Bunların içərisində başları qoç formasında düzəldilmiş bəzəkli gümüş qolbağı və eramızın I əsrinə aid olan ucları ilan başı formasında hazırlanmış qolbağı göstərmək olar. Çox maraqlıdır ki, aypara, altı-səkkizguşəli qədim qadın sırğaları sonrakı dövrdə Nizaminin “Yeddi gözəl” əsərində təsvir edilir. Zərgərlik sənəti sonrakı dövrlərdə də öz inkişafını davam etdirib, tarixin bütün mərhələlərində ictimai-iqtisadi münasibətlərin təzələnməsi ilə müəyyən dəyişikliyə uğrayıb və zənginləşib. Bu, özünü daha çox zinət əşyalarının formalarında və bəzəklərin müxtəlifliyində büruzə verir.\nBir sözlə, zərgərlik Azərbaycan xalqının ən qədim el sənətlərindəndir. Bu sənət nümunələrini qoruyub yaşatmaq hər birimizin borcudur. Unutmayaq ki, müasir dövrdə qloballaşma prosesi gedir. Yəni xalqlar və ölkələr sürətlə bir-birinə inteqrasiya edir. Belə bir şəraitdə hər bir xalqın öz milli kimliyini qoruyub saxlaması, başqa xalqların onun mədəniyyət nümunələrini mənimsəməsinin qarşısını alması əhəmiyyət kəsb edir. Naxçıvan Muxtar Respublikası Ali Məclisinin Sədri cənab Vasif Talıbovun dediyi kimi: “Təcrübə göstərir ki, xalq öz milli-mənəvi dəyərlərinə sahib çıxmasa, onlar başqa xalqlar tərəfindən özününküləşdirilər, mənimsənilər. Ona görə də biz milli-mənəvi dəyərlərimizə sahib çıxmalı, yaşatmalı və təbliğ etməliyik”.


Yollardakı parkinq xaosu - VİDEO - FOTO\n4 İyun 2019 13:26\nNəqliyyatın hərəkəti ilə bağlı yaşanan problemlər artıq bütün hədləri aşıb. Paytaxtda kameraların quraşdırılmasından sonra bu məsələ qismən həllini tapsa da, bölgələrdə vəziyyət dəyişməz olaraq qalır. Məsələn, Şəkidə apardığımız çəkiliş zamanı bir neçə sırada avtomobil park edənlərə, hətta yolun düz ortasında, avtobus dayanacağında, səkidə maşın saxlayanlara rast gəldik.\nMəsələ ilə bağlı fikirlərini bölüşən ekspertlər problemin əsas səbəbini bəzi sürücülərin öz məsuliyyətini kifayət qədər dərk etməmələri ilə əlaqələndirirlər. Onların qayda pozuntularına göz yumulması, cərimələrin tətbiq olunmaması isə vəziyyəti daha da qəlizləşdirir.\n"Yol hərəkəti haqqında" qanuna görə, sükan arxasına əyləşmiş şəxs, ilk növbədə, qaydalara tam və düzgün riayət etməlidir. Xüsusən, turizm zonalarında yolların rahatlığı ilə yanaşı, bu yollarda nizamlı hərəkətin təşkili də əsas şərtdir. Nəzərə alsaq ki, qədim şəhər olan Şəkidə şəhərdaxili küçələr kifayət qədər ensizdir, üstəlik bu ensiz küçələrdə qanunsuz park edilən maşınlar daha xoaşagəlməz vəziyyəti ortaya çıxarır. Qaydalar çərçivəsində hərəkət edən sürücülər və piyadalar isə hər gün buna görə çətinliklər yaşamalı olurlar.\n22 Oktyabr 10:31 16 486 İki dəfə boşanan Rəvanın BÖYÜK QIZI - Gözəlliyi ilə təəccübləndirdi - FOTO\n22 Oktyabr 16:09 10 341 Pərvin sevgilisini rəfiqəsi ilə OTELDƏ "TUTDU" - Qızın xəbəri yoxdur ki, mən bilirəm - FOTO\n22 Oktyabr 14:29 7 503 Xuraman evindəki gizli kameraya düşən həmin kadrları PAYLAŞDI - Əri ... - VİDEO\n22 Oktyabr 13:47 6 735 Pərvin Abıyevanı QAÇIRMAQ İSTƏYİBLƏR - Bəxtimə ağ eşşəkli oğlan gəlib çıxıb - FOTO\n22 Oktyabr 13:34 5 909 Dünyanın DƏHŞƏTLİ ÜZÜ: Ana 11 yaşlı qızını 1 butulka arağa seks köləliyinə verir\n22 Oktyabr 12:17 5 798 Əli Kərimlinin qaragüruhu yeni saxtakarlığa əl atdı - Bu ağ yalana İNANMAYIN - FOTO\n22 Oktyabr 13:55 4 591 Qız sevgilisinin telefonunda elə şəkillər gördü ki, özünü asdı - FOTO\n21 Oktyabr 10:50 36 650 Aşıq Əli bu qadın məşhurla SEVGİLİ İMİŞ? - Efirdə çətin vəziyyətdə qaldı - FOTO\n19 Oktyabr 11:44 32 026 "Olanları anana demə, yoxsa məni tutarlar" - Aparıcı 10 yaşlı qızı zorladı - FOTO\n20 Oktyabr 13:13 25 367 “Ded Xasan”ın qətlinin üstü açılır - Sifarişçi məlum oldu...\n21 Oktyabr 10:59 23 217 Gecə səsə ayılan qadın dəhşətə gəldi - Evinə girən qız oğlunu soyundurub... - FOTO


Layihə meneceri olmağın ən çox bəyəndiyiniz tərəfi nədir?\nLayihə idarəçiliyi çox stresslə gəlir. Layihə menecerlərinin hər gün qarşılaşdıqları bir çox digər layihə idarəetmə problemlərindən bəhs etmədən, düzəltmək, paydaşları idarə etmək (və yox deməmək) və planlaşdırmaq üçün riskləri heç vaxt bitirməmək üçün resurs münaqişələri var.\nAncaq layihə menecerləri, məsuliyyətlərindən və vəzifələrindən zövq almasalar, bu peşədə olmayacaqlar. Layihə menecerlərinin işlərini - layihə meneceri olmağın ən sevimli hissəsini sevdiklərini dəqiq bilmək istədim.\nBuna görə rəqəmsal layihə idarəetmə cəmiyyətimizin üzvlərindən soruşdum. Daha geniş ictimaiyyətlə paylaşmağa dəyər olduğunu düşündüyüm bir neçə cavab aldım. Cavabları yoxlayın və DPM cəmiyyətimizin qalan hissəsinə uyğun olduğunuzu görün.\nBeləliklə, Layihə Menecerlərinin Rolun Sevimli Hissələri Hansıdır?\nÜzvlərimizin forumunda bu suala aldığımız cavabların hamısının ortaq bir tərəfi var idi - layihə menecerləri layihələrin həyata keçirilməsini və işlərin görülməsini sevirlər. Bu işdə komandanın rolu da qəbul edildi.\nBu, öz Ben Aston -un cavabında öz əksini tapır: “İşlərin baş verməsini sevirəm. İnterweblərdə yaşayan və nəfəs alan bir "şeyə" çevrilmək fikrini görmək və təmin etmək inanılmaz dərəcədə məmnun edir. "\nMackenzie Dysart da bu fikri təkrarladı: “İstəyirəm ki, bir şey istehsal və vəhşi təbiətə girsin. Tamamlanmış bir maddi layihənin olması ilə bağlı həqiqətən xoş bir şey var. " Həm də əvvəlki rollarda tez -tez "günün işi üçün göstərəcək bir şeyinin olmadığını" hiss etdiyini də qeyd etdi.\nEmily Luijbregts üçün ən çox sevdiyi tərəf komanda işidir. "Bir komandanın birlikdə çalışdığını görməkdən çox zövq alıram və bunun mənim üzərimdə işlədiyini bilirəm" deyir. Mackenzie layihə komandasından da söz açdı: "Komandamın onlara kömək etdiyim üçün təşəkkür etməsini də sevirəm."\nBir layihə meneceri olmağın ən çox bəyəndiyiniz hissəsi nədir? Buradakı orijinal forum mövzusunda fikirlərinizi bildirin. DPM üzvlüyündən istifadə edərək müxtəlif mövzuları və layihə idarəetmə problemlərini əhatə edən foruma və digər mövzulara daxil olun.


“Sülhməramlıları çıxarsanız, müstəqilliyinizi sual altına qoyarıq” - Rus ekspertdən Azərbaycana TƏHDİD » Dogruxeber.az\ngundem / siyaset / bolge\n“Sülhməramlıları çıxarsanız, müstəqilliyinizi sual altına qoyarıq” - Rus ekspertdən Azərbaycana TƏHDİD\nusiya heç bir zaman nəinki Azərbaycanın, ümumiyyətlə heç kimin dostu olmayıb. Səbəbsiz yerə “ayı” ləqəbini də qazanmayıb. Çünki heç bir məsələni dinc və ya diplomatik yolla həll etməkdə maraqlı deyil. Nəticədə, çevrəsində və çevrəsindən kənarlara hücumlar etməklə, qətliamlar törətməklə tanınıb.\nUkraynada burunu bərk əzilən Rusiya, bir tərəfdən vəziyyətdən necə çıxmağın yollarını axtarmalı olduğu halda, digər tərəfdən də həyasızlığını yerə qoymur. Üstəlik, prosesi Ukrayna ilə yekunlaşdırmayıb, qonşu dövlətlərə də hədə gəlməyə başlayıb. Sırada Azərbaycan da var. Düzdür, Kreml bunu hələlik açıq şəkildə demir. Amma adamları vasitəsi ilə mesajlarını çatdırır.\nRusiyalı politoloq, Yaxın Şərq və Qafqaz problemləri üzrə ekspert Stanislav Tarasov iddia edir ki, İkinci Qarabağ müharibəsi zamanı Azərbaycanın qələbəsi baş tutmaya bilərdi.\n“Çünki Rusiya Qarabağın hüquqi-coğrafi sərhədlərində, Gümrüdə hərbi birləşmələr yerləşdirə və hərbi ssenarinin qarşısını almaq və tərəfləri sülh danışıqlarına stimullaşdırmaq üçün hərbi əməliyyatları dayandırmağın zəruriliyini bəyan edə bilərdi”.\nTarasov daha sonra Rusiyanın rolunu bir qədər önə çəkərək, deyib ki, Moskva Bakıya ikinci Qarabağ müharibəsində qələbəyə səbəb olan bəzi mühüm nüanslar verdi.\n“Rusiya Ankaranın vasitəçiliyindən tamamilə imtina edə bilərdi. Amma yenə də Rusiya buna getmədi. Buradan 5 il ərzində sülhməramlılar faktoru yaranıb, indi Bakı onların müvəqqəti olduğuna eyham vuranda, biz Gülüstan müqaviləsini, Türkmənçay müqaviləsini yada salacağıq. Bunun kimin torpaqları olduğunu xatırlayacağıq. Mən Bakıya belə oyunlar oynamağı məsləhət görmürəm. Onlar əldə etdiklərinə görə minnətdar olmalı və Rusiya sülhməramlıları məsələsində çox diqqətli davranmalıdırlar”.\nRus ekspert bunun ardından tədidlərini davam etdirib. O deyib ki, Azərbaycanlılar danışıqlar aparmalı, ermənilərə aydan yadplanetli kimi baxmamalıdırlar.\n“Bunlar rayonun avtoxton insanlarıdır, qədim tarixə malikdirlər. Anklavlar məsələsini həll etmək lazımdır, Qarabağ erməniləri ilə necə davranmaq lazım olduğunu müəyyən etmək lazımdır. Əgər onlar Azərbaycan vətəndaşıdırsa, münasibətinizi dəyişin, Azərbaycan vətəndaşı deyillərsə, müvafiq status verin. Onlar çalışırlar ki, əks hərəkətlərdə hamıdan üstün olsunlar, Qərbdən üstün olsunlar, Moskvadan üstün olsunlar. Ukrayna artıq bu oyunu oynayıb. Zaqafqaziyada vəziyyəti qaynar nöqtəyə gətirməyə ehtiyac yoxdur ki, Moskva ayılsın, həm də öz hüquqlarını bəyan etsin”.\nVə Tarasov bu təhdiləri ilə kifayətlənməyib, daha da irəli gedərək, Azərbaycanın Rusiya ərazisi olduğunu, İranla danışıq apararaq, müstəqilliyimizə son verə bilcəklərini də dilə gətirib.\n“Qarabağ 1813-cü ildə Rusiya imperiyasının tərkibinə daxil oldu. İstəsəniz də, istəməsəniz də, bu bir faktdır. Onda Azərbaycan yox idi. Bunlar Fars imperiyasının tərkibində olan xanlıqlar idi. Türkmənçay müqaviləsinin denonsasiyası məsələsini dəfələrlə gündəmə gətirən İranla danışıqlarda Azərbaycanın özünün mövcudluğunun statusu məsələsini qaldıra bilərik. Bu oyunları oynamaq lazım deyil, daha sadə, daha sadiq, daha ağıllı olmalısınız”. //jamaz.info//\nAzərbaycan ssenarisi Ukraynada... - Ekspert danışır\n"Kreml Qarabağdakı situasiyanı yeniləməlidir, çünki…" - Ekspert danışır\nRusiya MN-dən təxribat: - Azərbaycanın cavabı nə olacaq?\n“Sülhməramlılar “Artsax”da uzun müddət qalacaqlar” - Rusiyalı hərbi ekspertdən ŞOK AÇIQLAMA\nŞOK: Qarabağ müharibəsi başlayır: Rusiya qarışmır, ABŞ isə... – Trofimçuk\nMərhum qazinin ailəsi 9 ildir sığorta pulu ala bilmir - GİLEY\nRüstəm Usubov Hacı Məmmədovun bandasını ifşa etməkdən yayınıb? - İLGİNC\nXameneyiyə tapınan müəllimə əməlli-başlı QAN-QAN DEYİR... - “Salam, Fərmaneh”\nDYP onlara qarşı nəzarət gücləndirilir\n"Hesab edirəm ki, bunun da zamanı yetişib" - Dövlət başçısı


Verməşilli küftə şorbası (1 yaş +) - Anayam.az\nKörpə qidası bütün digər yeməklərdən və onların hazırlanma texnologiyasından daha fərqlidir. Əlbətdə ki, uşaq qidası həmişə xüsusi olaraq, nəzərdən keçirilməlidir. Uşaq üçün ən uyğun qida məhsulları – asan həzm olunmalı, allergiya yaratmamalı və ən əsası uşağın dad zövgünə uyğun olmalıdır. İlk yemək – əlbəttə ki, yüngül bulyonlar və ya suda hazırlanan şorbalar olmalıdır. Axı körpənizə axşam yeməyi üçün ədviyyat ilə hazırlanan şorbanı təqdim etsəniz, körpə mədəsinin bu cür yeməyi problem yaratmadan mənimsəməsi ehtimalı çox azdır. Eləcə də, qril üzərində bişmiş və ya yağda qızardılmış, mütəlif ədviyyatlar əlavə olunmuş ət yeməkləri də arzuolunmazdır.\nVerməşilli küftə şorbasın üçün lazım inqrediyentlər\nŞorbaya doğranmış soğan əlavə etməyin. Demək olar ki, bütün uşaqlar soğanı orada görəndə ilk yeməyi yemək istəmirlər. Soyulub, yuyulan yerkökünü dairələrə kəsin və zeytun yağı ilə bir tavaya qoyub, mümkün qida dəyərini saxlamaq üçün aşağı istilikdə 5-6 dəqiqə qarışdıraraq, bişirin və sonra qazana əlavə edin. Kartofu xırda kublara böldükdən sonra yenidən yuyun və şorbaya əlavə edin. Şorbanı bütün inqrediyentlər hazır olana qədər təxmini 20-25 dəqiqə bişirin və sonra nazik qısa verməşili əlavə edin. Şorbanı duzlayıb 7-8 dəqiqə bişirməyə davam edin. Hazır olan şorbaya incə doğranmış şüyüd əlavə edin. Şorbanız hazırdır. Körpələrinizə nuş olsun!


"İstədim baltanı anamın başından çıxarım, çıxara bilmədim" - VİDEO\n18:32 14.01.2022 270\nRedaktor.az xəbər verir ki, bu barədə mərhumun digər oğlu Nəriman Sultanov danışıb.\n“Mən evdə yox idim, mənə zəng edib dedilər ki, qardaşın qardaşını vurub. Demədilər ki, anamızı vurub. Gəldim gördüm ki, balta anamın başındadır. Balta ilə vurub, balta da anamın başında qalmışdı. İstədim baltanı anamın başından çıxarım, çıxara bilmədim. Təcili yardım gəldi, onlar baltanı çıxardılar, apardıq xəstəxanaya.\nXəstəxanaa vəfat etdi. Qardaşım Ramiz psixi xəstədir, onu xəstəxanaya aparmışdılar, 2-3 il saxlayıb sonra yenə buraxdılar. Bundan əvvəl də bir dəfə anamı vurmuşdu, xəsarət yetirmişdi”, - o bildirib.


Rusiya Ukraynaya xəbərdarlıq verib\nRusiyanın baş naziri Vladimir Putin Ukraynaya qaz təminatının kəsiləcəyi barədə xəbərdarlıq verib. Xəbərdarlıq Avropanın qış aylarında yenidən qaz qıtlığı problemi ilə üzləşəcəyi təhlükə mahiyyəti daşıyır. Ötən ildən bəri Rusiyanın baş naziri Vladimir Pitin enerji məsələsinin Avropa liderləri ilə müzakirəsinə başlayıb.\nMay ayında o, Macarıstanın baş naziri ilə görüşüb, Cənub Axını qaz kəməri layihəsinin Ukraynadan yan keçməklə inşasını sürətləndirmək istiqamətində addımlar atıb. Oktyabr ayında Putin layihə ilə bağlı italiyalı həmkarı ilə danışıqlar aparıb. Noyabr ayının 2-i isə Danimarka hökumətinin başçısı ilə görüşündən sonra Vladimir Putin Avropaya kəskin xəbərdarlıqla müraciət edərək, Rusiyaya Ukrayna qazının ödənişlərinin Avropa tərəfindən edilməsini tələb edib.\nUkraynanın baş naziri Yiliya Timoşenko Ukraynanın oktyabr ayı üçün Rusiyaya artıq 500 milyon ödədiyini bəyan edib. O, Ukrayna prezidenti Viktor Yuşenkonun Ukraynanın Milli Bankı vasitəsi ilə ödənişlərə mane olduğunu deyib. Yuşenko isə öz növbəsində Timoşenkonu Rusiyanın xeyrinə müzakirələr aparmaqda günahlandırıb. Qeyd edək ki, onların hər ikisi də yanvar ayı prezident seçkilərinə namizəddir.\nEyni zamanda Finlandiya və İsveç Şimal axını qaz kəmərinin inşası barədə razılıq əldə edib. Şimal axını da Ukraynadan yan keçməklə Rusiya qazını Baltik dənizi vasitəsi ilə Avropanın şimal bölgələrinə nəql edəcək. Estoniyanın müdafiə naziri Jaak Aviksoo Moskvanı siyasi oyunlara görə günahlandırır.Nazirin dediyinə görə, şimal və cənub layihələrində mərkəzi Avropa ölkələrinin kənarda qalması siyası qərardır.\nAvropa ölkələri isə digər bir layihə-Nabukko ilə bağlı müzakirələr keçirir. Amerikanın dəstəyini əldə edən bu kəmər Rusiyadan yan keçməklə, Asiya və Yaxın Şərq ölkələrinin qazını Avropaya nəql etməlidir.